
NAŠA RIJEČ 
Sumrak proroka 


Dobrano smo zagazili u čuvenu 
2000. Događaji se redaju uobičajenim 
ritmom: veseli i žalosni; u Svemiru i 
na Zemlji; otkrivaju se nove stvari, 
zaboravljaju stare. Svijet ide dalje. I 
mi s njime. 

Toliko najavljivani “sudnji dan" još 
ne dolazi. Proroci su već nervozni - 
hvataju se za slamku, nestrpljivo oče- 
kujući pojave kojima će strašiti ljude i 
dokazivati koješta prkoseći prirodi i 
znanju. A baš astronomija nudi toliko 
zanimljivih događaja pogodnih za 
predskazivanje kraja svijeta (pomrči- 
ne Sunca i Mjeseca, planetske ko- 
njunkcije, pojave kometa i prolazi Ze- 
mlje kroz kometne repove...). Tra- 
vanjsko pojavljivanje polarnog svjetla 
na malim širinama, kao posljedica po- 
jačane aktivnosti Sunca nije posijalo 
dovoljno panike. Lijepa pojava, a mož- 
da ih bude još ovih dana (ta ipak je 
godina maksimuma). Bit će poneki 
oštećeni satelit i nešto zbrke u komu- 
nikacijama, ali teško da to zadovolja- 
va naše teoretičare apokalipse. Ostaje 
im još jedna prilika - svibanjsko po- 
ravnavanje planeta i plimni val koji će 
zapljusnuti Zemlju rušeći sve pred so- 
bom. Poplave, potresi, vulkanske er- 
upcije, plime od preko 100 metara, ur- 
agani. Neka se uvjere i najzagriženiji 
skeptici kako veliki “Kraj“ ipak do- 
lazi... A onda neki zlobni astronomi 
pokvariše posao izračunavši da plim- 
ne sile udruženih planeta i nisu tako 
razarajuće. Uostalom slične konjunk- 
cije zbile su se i 1632, 1703, 1775, 
1846, 1941, 1990...pa još smo tu. 

Istinske katastrofe dolaze nenajav- 
ljene, ali predvidive i prije svega ob- 
jašnjive. Teorija vjerojatnosti za sada 
nam je sklona po pitanju kozmičkih 
sudara, a naše Sunce još je mlado. 
Hladni rat je već neko vrijeme izvan 
mode, pa tako ni prijetnja nuklear- 
nom kataklizmom ne izgleda više 
tako zastrašujuće. I koliko god nas lo- 
kalni ratovi, vjerski fanatici i međuna- 
rodni teroristi oneraspoloživali pod- 
sjećajući nas na realnost ljudske glu- 
posti i raznih vrsta neljudskih intere- 
sa, na globalnom planu za sada smo 
prilično sigurni. 

Sanjin Kovačić 

= Djelatnik je Geodetskog fakulteta Sveučilišta u Zagrebu. 
Stručnjak je za sfernu, položajnu i efemeridnu astronomiju. 


Radiointerferometrija 
dugih baza u položajnoj 
astronomiji 


Iz općenite definicije astronomije kao znanosti o svemiru proizlazi da je astrono- 
mija multidisciplinama znanost, koja se sastoji od niza znanstvenih područja, i 
Čija se istraživanja izravno ili neizravno prožimlju s istraživanjima u drugim prirod- 
nim i tehničkim znanostima. Ponajprije astronomiju dijelimo na klasičnu i moder- 
nu astronomiju. Jedna je grana klasične astronomije i položajna astronomija. Od- 
redivanje položaja i Iaetanja nebeskih tijela, određivanje geografskih  (astro- 
nomskih) koordinata stajališta na Zemlji, mjerenje nepravilnosti Zemljine rotacije 
i kretanje polova, odredivanje smjera prema nekoj točki na Zemlji (azimut) glavni 
su zadaci položajne astronomije ili astrometrije. 


tari su astronomi mjerili položaje nebeskih 
tijela (visinu i međusobni kutni razmak), 
vrijeme i položaj na Zemlji (mjesni meridijan) 
jednostavnim i nepreciznim instrumentima 
kao što su: gnomon, kvadrant, sunčana ura, 


Radiotelskop sveučilišta u  Cambridgu 
Reflektor antene ima promjer 32 metra 


(V.Britanija). 


sekstant, armilarna sfera i drugi. Neprijeporno 
je najstariji i najjednostavniji “astrometrijski 
instrument“ gnomon - štap okomito zabijen u 
zemlju sa skalom na zemlji. 

Astrometrijska su mjerenja sve do 16. stoljeća 
male točnosti. Krajem istog stoljeća Tycho 
Brahe postiže točnost bolju od dvije lučne 
minute. U 17. stoljeću dolazi do usavršavanja 
astrometrijskih instrumenata, primjenom as- 
tronomskog durbina, okularnog mikrometra i 
sata njihalice, a posebno izumom pasažnog 
instrumenta i meridijanskog kruga. Godine 
1675. osnovan je opservatorij u Greenwichu, na 
kojem su mjereni položaji i gibanja nebeskih 
tijela, i sastavljane tablice i katalozi zvijezda. Na 
prijelazu osamnaestoga na devetnacsto stoljeće 
postavljeni su temelji suvremene meridijanske 
astrometrije razvojem teorije meridijanskih in- 
strumenata i povećanjem točnosti opažanja. 

Meridijanski krug 


Optička astrometrijska mjerenja obavljaju se 
vrlo preciznim i složenim instrumentima. Naj- 
precizniji fundamentalni astrometrijski in- 
strumenti (meridijanski krug, veliki pasažni 
instrument) postavljeni su samo na nekoliko 
desetaka astronomskih opservatorija. Tim se 
instrumentima kontinuirano određuje nepra- 
vilnost Zemljine rotacije i/ili prati promjena 
širine (kretanje pola) i određuju nebeske ekva- 
torske koordinate nekoliko stotina zvijezda. Za 
izradu zvjezdanih kataloga koordinate zvijezda 
obično određujemo ekvatorskim instrumenti- 
ma (ekvatorijal) od prije određenih koordina- 
ta odabranih zvijezda. Za razliku od funda- 
mentalnih, astronomsko-geodetski instru- 
menti (univerzalni instrument) manjih su di- 
menzija, neznatno slabije točnosti, i većina ih 
je prenosiva. Zbog svoje visoke preciznosti i 
prenosivosti upotrebljavaju se za određivanja 
geografskih koordinata stajališta, ali i u geode- 
ziji za triangulaciju I. reda. 

Povečanje VLBI baze 

U drugoj polovini dvadesetoga stoljeća, op- 
tička astrometrijska mjerenja promjenjljivosti 
Zemljine rotacije i kretanje Zemljine rotacijske 
osi (kretanje polova), određivanja precesije i 
nutacije i drugo, zamijenila su vrlo precizna ra- 
diointerferometrijska mjerenja. Sredinom 
1960-tih razvijaju radioastronomi tehniku mi- 
krovalne radiointerferometrije, koja je omogu- 
ćila poboljšano proučavanje zvijezda, galaktika 
i međuzvjezdanog prostora, ali i našla veliku 
primjenu u položajnoj astronomiji i u nekim 
geoznanostima poglavito u geodeziji i geofizici. 

Dva su zahtjeva što ga postavlja radioastro- 
nomija: utvrditi postojanje radioizvora, naj- 
češće onih izvora kojima su signali vrlo slabi i 
postići što veće razlučivanje ili rezoluciju, od- 
nosno što preciznije odrediti smjer pristizanja 
signala. Mogućnost razlučivanja radioteles- 
kopa ograničena je. Naime, kutna razlučivost 
radioteleskopa određena je omjerom valne du- 
ljine radijacije i promjerom teleskopa. Tako 
naprimjer radioteleskop koji prima radiovalove 
valne duljine 3,75 cm (> 8 GHz) treba imati 
promjer 15 km, da bi postigao rezoluciju optič- 
kog teleskopa promjera objektiva 20 cm. Rješe- 
nje problema povećanja rezolucije radioteles- 
kopa, bez povećanja osjetljivosti, tj. bez pove- 
ćanja površine antene, nađeno je u upotrebi 
složenih antena i linearnih nizova antena. Da- 
kle, zbog prostornog razlučivanja vrlo slabih 
izvora i određivanja strukture radioizvora, ra- 
dioastronomi su po načelima optičke interfer- 
ometrije konstruirali radiointerferometre, koji 
se sastoje od dva ili više antenska sustava u 
području kratkih i ultrakratkih valova. Svaki 
radioteleskop prima valove druge faze, a uku- 
pan zapis nastaje interferencijom (zbrajanjem 
signala što ih svaki radioteleskop prima neo- 
visno). Ako su dakle valovi u istoj fazi nastaje 
pojačanje, odnosno ako su u protufazi ponište- 
nje. Uvođenjem radiointerferometara kod ko- 
jih je duljina baze (udaljenosti između dva ili 
više radioteleskopa) jednaka efektivnom pro- 
mjeru radioteleskopa, izbjegnuta je potreba 
gradnje velikih antena, a znatno je povećana 
razlučivost. 


U prvim su interferometrijskim mjerenjima 
radiosignali primani prijamnicima s oscilato- 
rom i preko kablova prenošeni u korelator, ka- 
ko bi se odredilo vremensko ili fazno kašnje- 
nje. Takva interferometrija kratkih baza, SBI 
(Short Baseline Interferometry) u kojoj je po- 
trebna fizička veza između dva radioteleskopa, 
u uporabi je djelomično i danas, a duljina baze 
ograničena je na desetak kilometara. 

Razvoj radiointerferometrije dugih baza 
tijesno je povezan s razvojem vrlo preciznih 
satova i frekvencijskih standarda, odnosno 
razvojem neovisnog zapisivanja radiosignala. 
Krajem šezdesetih godina konstrukcijom vi- 
soko stabilnih satova, primljeni se radiosignali 
zajedno s vremenom pojedinačno zapisuju na 
svakoj anteni i pohranjuju na magnetske 
trake, te kasnije prenose na korelator i koreli- 
raju s ostalim podacima. Fizička veza između 
antena ne postoji, a duljina baze ograničena je 
samo zahtjevom da radioizvor istodobno bude 
dovoljno dugo vremena “vidljiv“ s dva radiote- 
leskopa. To je tehnika interferometrija dugih 
baza poznata kao VLBI (Very Long Baseline In- 
terferometry). 

U dvije znanstvene discipline - astrofizici i geodezi- 
Ji - radiointerferometrija dugih baza je ponajviše raz- 
vijana i primjenjena. Naime, u astrofizičkim studi- 
jama ustrojstvo i položaj radivizvora određuje se 
prema poznatoj duljini baze interferometra. Orijen- 
tacija i duljina baze određuje se u geodeziji uz pretpo- 
stavku da su položaji radioizvora poznati. Dvojnost 
problematike interferometrije dugih baza dovela je 
do suradnje između te dvije znanstvene discipline. 


Geometrija VLBI 

VLBI je u osnovi geometrijska metoda odre- 
đivanja duljine i orijentacije vrlo duge baze, 
mjerenjem razlike vremena dolaska valnog 
fronta na dvije radioantene na krajevima baze. 
Naime, valni front ne dolazi na obje antene 
istodobno i osnovna opažana veličina je vre- 
mensko kašnjenje, koje je proteklo od trenutka 
prijama valnog fronta  izvangalaktičkog 
radioizvora na jednoj anteni do trenutka prija- 
ma istog valnog fronta na drugoj anteni baze. 

Vremensko kašnjenje (f£ pojednostavljeno je 
iskazano jednadžbom 

Kašnjenje radiosignala funkcija je geomet- 
rijskog, satnog, troposferskog i ionosferskog 
zaostajanja. Uz pretpostavku da radioval pro- 
lazi potpunim vakuumom i bez pogrešnosti i 
usklađenosti instrumentarija, interferometri- 
jsko je zaostajanje tada geometrijsko zaosta- 
janje, i nije dulje od 20 milisekundi (1 ms = 
1073 s) s promjenama od 3,1 us, uzrokovano 
Zemljinom rotacijom. Geometrijska kompo- 
nenta kašnjenja općenito je najveća kompo- 
nenta opažanog zaostajanja. Satno zaostajanje 
ovisno je o stabilnosti stajališnog sata. Tako 
naprimjer hidrogenski MASER može u 24-sat- 
noj sesiji kasniti ili brzati i do 0,19 ms. 
Troposfersko zaostajanje iznosi oko 6,6 nano- 
sekundi (1 ns = 10? 5), aionosfersko aproksi- 
mativno do 0,2 ns. 

Uobičajen zemaljski VLBI sustav sastoji se 
od najmanje dvije antene koje istodobno pri- 
maju signale s nekog svemirskog radioizvora. 
Fizička veza između antena ne postoji, jer su 
antene međusobno udaljene tisuće kilo- 
metara. Signali svemirskih radioizvora vrlo su 
male snage. Potrebni su stoga radioteleskopi 
velikih promjera antena (veći od 10 m). 
Najveće VLBI antene su npr. radioteleskop 
Max Planck Instituta (Effelsberg blizu Bonna 
u Njemačkoj) promjera antene100 m, Lovell 
teleskop (Jodrell Bank u Velikoj Britaniji) 
promjera antene 76 m, NASA-ini teleskopi u 
kalifornijskoj pustinji Mojave te Madridu i 
Canberri promjera antene 64 m, te teleskop 
Owens Valley na California Institute of 
Technology promjera antene 40 m i drugi. 

Maksimalna duljina baze za radioteleskope 
na Zemlji iznosi oko 1,5 Rq, iako je optimalna 
duljina otprilike jednaka Zemljinom polum- 
jeru. Znatnije povećanje duljine baze moguće 
je lansiranjem radioteleskopa u svemir. 

U prvoj polovini devedesetih lansirani su u 
Zemljinu orbitu radioteleskopi koji su upod- 


punjeni sa zemaljskom VLBI mrežom. Na taj 
način počinje epoha svemirskog VLBI. U naj- 
jednostavnijem slučaju svemirskog VLBI jedna 
je stanica orbitalni VLBI satelit, a druga je 
zemaljski radioteleskop. Radioteleskop u 
svemiru opažat će neki ekstragalaktički radio- 
izvor u konjunkciji s mrežom antena na Zem- 
lji, i prosljeđivati primljene signale do tele- 
metrijske stanice na Zemlji. Nakon transmisije 
podaci se pohranjuju na specijalne magnetske 
trake. Mjerenja na svemirskim radioteleskopi- 
ma zajedno s mjerenjima na zemaljskim radio- 
teleskopima obrađuju se u središnjoj korelacij- 
skoj stanici. 

Za dobivanje još veće kutne rezolucije pot- 
rebno je više svemirskih VLBI. Istodobna in- 
terferometrijska opažanja s pomoću dva ili više 
VLBI satelita, pretpostavlja se, bit će vrlo brzo 
realnost i dominantna dugobazisna tehnika. 

Razvijeno je nekoliko sustava za prikupljan- 
je (zapisivanje) i koreliranje VLBI podataka. 
Sustavi za snimanje MARK I i MARK II upo- 
trebljavani su do 1978. kada je uveden sustav 
MARK III. Taj je sustav sposoban zapisivati i 
do 28 kanala od kojih svaki ima širinu 2 MHz, 
a upotrebljava se i danas u nekim geodetskim 
i astrofizičkim VLBI eksperimentima. Sustav 
MARK IIIA, razvijen 1985., ima praktično če- 
trnaest unapređenja u odnosu na sustav 
MARK III. Sljedeći korak jest razvoj sustava 
MARK IV, u kojem će prikupljanje podataka 
biti povećano s faktorom četiri u odnosu na 
prethodni sustav. Dio sustava u kojem se sig- 
nali uparuju (koreliraju), u nekim ranim VLBI 
eksperimentima, obavljao se na standardnim 
računalima, što je bilo nepraktično zbog vrlo 
duge obrade. Danas se upotrebljavaju korela- 
tori za posebne namjene, ali je čak i tada vri- 
jeme obrade dugo. Naprimjer, korelator susta- 
va MARK III može obrađivati samo jednu ba- 
zu u jednom trenutku, a vrijeme potrebno za 
obradu je otprilike isto kao i vrijeme potrebno 
za opažanje. Brži sustav MARK IIIA, u stanju 
je istodobno baratati i s 10 baza s 5 postaja. 
Kako je rečeno, analiza i obrada VLBI podata- 
ka, vrlo je složena i dugotrajna. Jednadžbe su 

Interierometri s nizovima antena 


obično izražene u heliocentričkom koordinat- 
nom sustavu s orijentacijom koja je definirana 
srednjim ekvatorom i proljetnom točkom za 
specifičnu epohu jer su u tom sustavu jed- 
nadžbe gibanja pisane u skladu s općom teori- 
jom relativnosti. U sustav jednadžbi ulazi i 
rotacijsko gibanje Zemlje, uključujući gibanje 
rotacijske osi prema bazi i inercijalnom pros- 
toru. 

Interferometri s velikim nizovima VLA (Very 
Large Array) po sadržaju instrumentarija se ne 
razlikuju od interferometara dugih baza osim 
po broju radioteleskopa (dakako manjih prom- 
jera) i činjenice da antene mogu biti međusob- 

Godišnje varijacije UTI odredene VLBI (a) i astrometrijskim 
opažanjima (h), i dnevne varijacije UT1 odredene VLBI (c), 
(dan O odgovara 0. siječnju 1984.) 


no fizički povezane. Tako se VLA nedaleko 
Soccoroa u Novom Meksiku (SAD) sastoji od 
27 antena promjera 25 m, pomičnih po 
tračnicama, složenim u tri pojedinačna niza u 
obliku slova Y, s krakovima duljine 21,21i19 
km. Svaki je par antena jedan interferometar, 
pa imamo 351 nezavisni interferometar, 
različitih duljina baza i smjerova. Antene su 
povezane sa središtem za obradu podataka, 
valovodovima duljine oko 75 km. Rezolucija 
ovog sustava je između 0,13" i2". 

Svemirski radioizvori emitiraju energiju 
izrazito inkoherentnog signala širokog spektra 
frekvencija od 107 do 1011 Hz. VLBI prijamni- 
ci podešeni su samo na prijam određenih 
frekvencija. Karakteristične frekvencije su iz 
X-područja (valna duljina oko 4 cm ili frekven- 
cija 8 * 107 Hz) i S-područja (valna duljina 15 
cm ili frekvencija 2 * 10? Hz). Procjenjuje se 
da postoji oko 1500 izvangalaktičkih izvora čiji 
je intenzitet dovoljno jak da bi ga se moglo 
promatrati teleskopima srednjeg i velikog 
promjera, ali svi nisu odgovarajući za geodets- 
ki (astrometrijski) VLBI. Od tih 1500 izvora 
oko 25% smatra se točkastim izvorima, kad ih 
se promatra uz kutnu rezoluciju od 0.001" i 
mogu poslužiti za vrlo precizna astrometrijska 
opažanja. 


Primjene VLBI u položajnoj astronomiji i geoz- 
nanostima 

Razvoj i primjene VLBI tehnike omogućile su 
globalna, brza i najpreciznija mjerenja na Zem- 
lji, mjerenja kretanja čvrste Zemlje, ali i određi- 
vanja položaja Zemlje u svemirskom prostoru. 
Određivanje položaja i promjene položaja na 
Zemlji, te interpretacije tih određivanja, omo- 
gućila su puno novih saznanja o Zemlji. 

VLBI unapređuje mjerenja u astrometriji i 
mnoga istraživanja u geoznanostima te je pri- 
mjenjen (između ostalog) u slijedećim područ- 
jima: izučavanju promjenjljivosti Zemljine ro- 
tacije i kretanje Zemljine rotacijske osi, iska- 
zane promjenom svjetskog vremena UTI (Uni- 
versal Time 1) i kretanjem polova, definiranju 
i održavanju nebeskog i zemaljskog inerci- 

Putanja pola po Zemljinoj površini određena VLBI (a), SLR (b) i astrometrijskim mjerenjima (c), (dan 5 odgovara 5. siječnju 1984.) 


jalnog referentnog sustava, izučavanju global- 
nih varijacija nivoa oceana, izučavanju atmos- 
fere, oceanske plime i oseke kao i vjetrova i nji- 
hovog utjecaja na elastičnu Zemljinu koru, 
izučavanju dinamike Zemljine kore, izučavan- 
ju oblika Zemljine kore i graničnog omotača, i 
drugome. 


Dstrometrijske veličine određene VLBI 
Astrometrijskim VLBI mjerenjima određuje- 
mo gibanje baze u prostoru, a uz pretpostavku 
da su te baze čvrsto vezane za Zemlju, rotaci- 
jsko gibanje Zemlje odnosno nepravilnosti u 
brzini rotacije, kao i gibanje pola. Nadalje, 
astrometrijskim VLBI mjerenjima određujemo 
precesiju i nutaciju, definiramo i održavamo 
nebeski i terestrički referentni sustav i drugo. 


Gibanje pola i nepravilnosti u brzini Zemljine 
rotacije 

Koordinate položaja pola, od 1972. određiva- 
ne VLBI mjerenjima, neredovito su distribuira- 
ne. Sistematizirani rezultati postali su dostup- 
ni tek uvođenjem IRIS (International Radio 
Interferometric Surveying) programa. Taj pro- 
gram obuhvaća tri permanentne stanice u 
SADu (Fort Davis, Texas; Westford, Massa- 
chusetts; Richmond, Florida) i četvrtu Wet- 
tzell u Njemačkoj, kao i nekoliko drugih stani- 
ca koje povremeno daju podatke. Stanice u 
SADu provele su redovni program opažanja od 
kraja 1980., poznat pod nazivom POLARIS 


program. Od siječnja 1984. položaji pola proc- 
jenjuju se u petodnevnim intervalima. 
Formalna preciznost tih koordinata je od 
0,001" do 0,002“, što je gotovo za red veličine 
točnije naspram točnosti postignute optičkim 
astrometrijskim mjerenjima. Slika ilustrira 
putanju pola po Zemljinoj površini određenu 
VLBI, SLR (Satellite Laser Ranging) i optičkim 
astrometrijskim opažanjima. 

Ne uzimajući u obzir sistematsku pogrešku 
rezultata, slaganje VLBI i SLR opažanja je oko 
0.001" do 0.002". Nestabilnost putanje pola, 
određene optičkim astrometrijskim mjerenji- 
ma, posljedica je pogrešaka mjerenja. Danas 
IERS (International Earth Rotation Service) 
preko svojih tjednih i mjesečnih publikacija 
(IERS Bulletin A i B) ili putem Interneta dis- 
tribuira Zemljine orijentacijske parametre. 

Od 1972. povremeno su VLBI tehnikama 

Model promjene UT1 (crveno) i promjene UT1 odredene VLBI 
mjerenjima (plavo) 

mjerene promjene (varijacije) UTO ili UTI. Da 
bi odredili UTI moramo poznavati kretanje 
pola. Procjene za kretanje pola u pravilno raz- 
maknutim kratkim intervalima, postale su 
dostupne od početka 1984., a od travnja 1985. 
postoje gotovo kompletne serije dnevnih UTI 
procjena. Na slici su prikazane godišnje varija- 
cije UTI, određene VLBI i optičkim astromet- 
rijskim opažanjima, te dnevne varijacije UTI 
određene VLBI mjerenjima. 

Na vremensku skalu (Zemljinu rotaciju) 
djeluju oceanske plime i oseke kao i vjetrovi, u 
periodu od jednog dana ali i kraće. Slika 
prikazuje model promjena UTI (crveno) kojeg 
podjednako slijede VLBI mjerenja (plavo). 


Precesija i nutacija 

Gravitacijske sile Mjeseca, Sunca i planeta 
uzrokuju  periodijska dugočlana kretanja 
Zemljine osi rotacije u prostoru, odnosno pre- 
cesiju i nutaciju. Na slici su prikazani rezultati 
VLBI mjerenja korekcije Zemljinih nutacijskih 
kutova u duljini i širini (zeleno), a vidljivo je 
slaganje s modelom nutacije (plavo i crveno). 


Promjene duljine i orijentacije baze 

U najranijim geodetskim VLBI eksperimenti- 
ma iz 1969. određene su duljine baza s nesig- 
urnostima od oko 2 m. Nekoliko godina kasni- 
je, preciznost mjerenja iznosila je oko 10 cm na 
4000 km dugoj bazi. Razvojem VLBI tehnike 
dostignuta je danas preciznost od 1 mm u hor- 


izontalnom smislu i 2 do 3 mm u vertikalnom 
smislu. 

Sustavom MARK 1 iz petogodišnjih mjerenja 
određene su 1978. duljine VLBI baza sa sred- 
njom preciznošću od 5 cm, i zaključeno je da u 
tom intervalu nije došlo do statistički značajnih 
promjena duljina mjerenih baza. VLBI sustav za 
prikupljanje podataka MARK III doveo je do 
daljnjih poboljšanja u određivanjima duljina 
baza, i postignuta je preciznost od nekoliko mi- 
limetara. Zadnjih su nekoliko godina određeni 
položaji 40 globalno raspoređenih VLBI antena, 
s pogreškom aproksimativno 1 mm u ho- 
rizontalnom i 1 do 2 mm u vertikalnom smislu. 

Ponavljanje mjerenja u nekom vremenskom 
razdoblju omogućuje praćenje promjena dulji- 
na i položaja baza. Tako je višegodišnjim mjere- 
njima duljine VLBI baze između Westforda 
(SAD) i Wettzella (Njemačka) uočeno produl- 
jenje baze, koje geoznanstvenici objašnjavaju 
pomicanjem kontinenata - “otvaranjem vrata 
Atlantskog oceana". 


Neheski i zemaljski referentni sustav 

VLBI mjerenjima određujemo danas položaje 
antena na Zemlji i položaje kvazara na nebu s 
nedostignutom točnošću. Stoga je jedinstvena 
primjena VLBI u definiranju i određivanju 
zemaljskog (terestričkog) i nebeskog inerci- 
jalnog referentnog sustava, te spajanju i unifici- 
ranju referentnih sustava. 

Važeći nebeski referentni sustav (okvir, 
datum) definiran je i određen VLBI mjerenjima. 
Međunarodna astronomska unija (Interna- 
tional Astronomical Union) prihvatila je neko- 
liko stotina  izvangalaktičkih  radioizvora 
(najčešće kvazara), određenih VLBI mjerenji- 
ma, kao definirajuće objekte internacionalnoga 
nebeskoga referentnog sustava. International 
Celestial Reference Frame (ICRF) je prostorno- 
fiksni sustav definiran (utemeljen) na visoko 
točnim radio-položajima izabranih izvangalak - 
tičkih radioizvora. Položaji zvijezda u našoj 
galaktici vezani su sada na taj referentni nebes- 
ki sustav koji je ujedno upotrijebljen za mjere- 
nje Zemljine orijentacije u prostoru, odnosno 

orijentacije terestričkog (Zemljinog) refer- 
entnog sustava. Sadašnja točnost položaja ante- 
na je nekoliko milimetara, a položaji kvazara 
određeni su s točnošću od nekoliko desettisu- 
ćinki kutne sekunde. 

Glavni ciljevi današnjih svemirskih VLBI pro- 
jekata u biti su astrofizička istraživanja. Trenut- 
ne su misije namjenjene unapređenju slikovne 
kvalitete i kutne rezolucije složenih galaktičkih 
i ekstragalaktičkih radioizvora. Razvoj VLBI u 
položajnoj astronomiji i geodeziji u prvom je 
redu proširenje primjene kao i ponovna 
poboljšana preciznosti mjerenja. Sustav za 
prikupljanje podataka MARK IV povećat će 
širinu snimanja radiospektra do četiri puta i 
omogućiti primanje radiovalova malim antena- 
ma. Visoka osjetljivost omogućit će prijam sig- 
nala sa slabih radioizvora za “popunjavanje“ i 
bolje “održavanje" nebeskog referentnog susta- 
va, potrebnog za dugoročnu stabilnost podata- 
ka o Zemljinoj rotaciji i terestričkom referent- 

nom sustavu, a sadržavat će i puno dodatnih 
opažanja za bolju analizu i interpretaciju u 
geoznanostima. 

Astronomski uvjeti za 
određivanje datuma Uskrsa 


skrs (Vazma, Pasha) je najveći kršćanski blag- 

dan slavljenja Kristova uskrsnuća od mrtvih. 
Sigurno ste se ponekad zapitali kako taj veliki blag- 
dan nije fiktivan u kalendaru kao drugi blagdani, 
primjerice Svi Sveti, Božić i drugi. To je zbog toga što 
je datum Uskrsa uvjetovan određenim astronom- 
skim događajima i pojavama koji se ne događaju 
uvijek u istim datumima našeg kalendara. 


Kratki povijesni razvoj 

Za Uskrs u Bibliji piše kako Jahve zapovijedi Ži- 
dovima da ovaj preveliki blagdan svake godine 
svetkuju na isti dan mjeseca, na vječnu uspomenu 
nastajućim vjekovima. Reče Gospod Mojsiju i 
Aaronu u zemlji Egipta: “Mjesec ovaj bit će vam 
početak mjeseca. On će biti prvi među mjesecima 
godine". Po čemu se ovaj prvi mjesec pozna 
odredio je sam Mojsije kad je Izraelskom puku 
zapovijedio: Pazi na mjesec novih voća i na prvo 
vrijeme proljeća, da posvetiš Phase Jahvi, koji te je 
noću izveo iz Egipta". Mjesec novih voća jest onaj 
koji počinje mijenom mladog Mjeseca bližom prol- 
jetnoj ravnodnevnici, prije ili kasnije i odgovara 
našem ožujku ili travnju, u kojima u onim toplim 
predjelima ječam požuti i skoro je spreman za 
žetvu. Jahve još nadoda Mojsiju i Aaronu: “Od 
druge večernje 14. dana prvog mjeseca do druge 
večernje 21. dana istoga blagovati ćete prijesni 
kruh". To vrijeme zove se osmina židovskog 
Pesaha. 

Vrijeme žrtvovanja dijelilo se na prvu večernju 
kad se Sunce već nagne prema zapadu i drugu 
večernju kad zalazi Sunce. To je između 9. i 11. nji- 
hove ure, što odgovara između tri popodne po 
našem brojanju i zalaska Sunca. Blagovalo bi se 
janje poslije zalaska Sunca i večera bi završila prije 


ponoći. Znači da su Židovi Pesahovu večeru slavili 
njihovim 15. danom (broji se od zalaska Sunca ili 
točnije kad nakon zalaska Sunca 3 zvijezde srednje 
prividne veličine postanu vidljive), a to je građan- 
ski još 14. dan (koji se broji od ponoći). 

Kršćanska crkva je uvela svetkovati neke svoje 
blagdane u vrijeme dotadašnjih blagdana po židov- 
skom kalendaru. Tako je svetkovanje Uskrsa uvela 
u vrijeme židovskog Pesaha. 

Pasha zapravo znači prijelaz. U Bibliji piše kako 
Ivan ističe da se žrtva Krista “Jaganjca Božijeg" i 
naše prve Pashe zbila u okviru židovske Pashe. I 
dalje u Bibliji piše da je uoči Pashe 30. g. u petak 
14. Nisana umro Isus. Po kalendaru Pasha je pala 
u subotu 8. travnja. U židovskom kalendaru mjesec 
Nisan je onaj kojim počinje njihova crkvena godi- 
na. Zove se i Vazamski mjesec, jer 14. dan istoga 
pada židovski Pesah. Nisan je mjesec klasova i tog 
mjeseca je Izrael izašao iz Egipta. Šesnaesti dan 
Nisana je drugi dan beskvasnih kruhova i tad se 
gospodinu prinosilo snop ječmenog klasa. 

Godina je bila brojena po 12 mjesečevih punih 
mijena. Kako svaka mijena (sinodički mjesec ili 
lunacija) traje približno 29,5 dana, mjesečeva god- 
ina imala je 354 dana (mjeseci su imali naizm- 
jenično po 29 i 30 dana), dok je približna sunčeva 
godina imala 365,25 dana. Zato se moralo ponekad 
uvađati trinaesti mjesec da bi se mjesečeva godina 
prilagodila trajanju sunčeve godine, tj.događajima 
u prirodi. 

Prvi ili Vazmeni mjesec počinje proljetnom ravn- 
odnevnicom kad Sunce stupi u zviježđe Ovna (in 
signum Arietis) i traje do 21. slijedećeg travnja kad 
Sunce stupi u zviježđe Bika (in signum Tauri). 
Znači Vazmeni mjesec pripada sunčevoj godini. Po 
židovskom kalendaru Nisan je mjesec kojega 14. 

dan (pun Mjesec ili Uštap) pada na sam početak 
proljeća ili ga slijedi. 

Početak mjeseca u Jeruzalemu se određivao tako 
da tko prvi opazi novu mjesečevu fazu mladog 
Mjeseca morao je to javiti “sinderijonu", koji je 
svakog 30. dana u mjesecu bio na okupu od jutarn- 
je do večernje žrtve (sinedrij je u staroj židovskoj 
državi bio najviši državni organ vlasti, a predsje- 
davao mu je glavni svećenik). Tog dana bi se sin- 
derijon izjasnio da je prošli mjesec s 29 dana 
završen, a 30. je proglasio za početak ili prvim 
danom novog mjeseca. To se javljalo prvo signali- 
ma zapaljene vatre s visina brijegova, a kasnije 
slanjem glasnika po zemlji. Ako je bilo oblačno, 
tridesetim danom je mjesec završavao, a idući dan 
bez javljanja slavljen je kao dan novog mjeseca. 

Dakle, prvim danom mjeseca smatrao se onaj u 
kojem bi se mladi Mjesec pokazao par sati poslije 
faze mladog Mjeseca na zapadnom nebu po 
zalasku Sunca. Za faze mladog Mjeseca on je oko 6 
sati nevidljiv. 

Mladi Mjesec kod starih naroda bio je dan velike 
svečanosti. Tog dana sastajale bi se javne 
skupštine, prikazivale bogovima razne žrtve, 
naređivale svečane igre i javna vježbanja. Poznato 
je kako Biblija nalaže da se Pesah praznuje u prol- 
jetnom mjesecu kad zri ječam. Pitanje je bilo kada 
počinje proljeće? To je bilo važno ne samo zbog 
Pesaha, nego i zbog ostalih blagdana koji su se 
izračunavali prema Pesahu. Zato su rabini svake 
godine, prije objavljivanja proljetnog mjeseca, slali 
glasnike širom zemlje da ispitaju stanje usjeva i 
vremenske prilike. Ako bi glasnici javili da su uvjeti 
normalni, onda bi se blagdan Pesaha objavio u 
običajeno vrijeme. Međutim, ako bi glasnici do- 
nijeli izvješće da kiše još traju, da su putevi još 
neprohodni, da je ječam nedozreo, a stoka nedo- 
rasla i slaba, onda se nametao problem kako će se 
tisuće hodočasnika probiti do Jeruzalema po 
takvim putevima, kako će prinositi žrtve kada je 
stoka još nejaka, kako će početi skupljati ječam 
drugog dana Pesaha kada on još nije sazrio itd. U 
tim slučajevima sinderijon je donosio odluku da 
proljeće još nije nastupilo i da godinu produžuju za 
još jedan mjesec, pa je ta godina bila prijestupna. 
Dodavanje prijestupnog mjeseca u židovskom 
mjesečevom (lunarnom) kalendaru, da bi se 
dovelo u vezu sa sunčevom (solarnom) godinom 
vršeno je samovoljno od svećenika, pa se nikada 
jedan židovski mjesečev datum ne može sa sig- 
urnošću preračunati u odgovarajući datum drugog 
kalendara. 


Blagdan kršćanskog Uskrsa 

Deseti papa po redu bio je Pio I (156. ili 157. g.) 
i on je proglasio blagdan Uskrsa. Međutim, nije 
bilo dobro definiranog pravila kad će se on svetko- 
vati, pa su ga u raznim krajevima u različito vri- 
jeme slavili. Tako je poznato da je 13. papa po redu, 
Eleuterij (189. ili 192.) izbacio Blasta iz 
svećeničkog reda jer je u zapadnu crkvu želio 
uvesti svetkovanje Uskrsa kao istočnjaci Male 
Azije, Četrnaestaci i Židovi. Kršćanska crkva 
uzimlje mjesec Nisan za svetkovanje Uskrsa s tom 
razlikom što Židovi trebaju svetkovati Pesah 
svršetkom 14. dana Nisana, a kršćani svetkuju 
Uskrs u prvu nedjelju koja slijedi poslije židovskog 
Pesaha. Naime, papa Viktor (201. ili 202. g.) je 
zabranio svetkovanje Uskrsa u bilo kojem danu 
osim u nedjelju. 

No, sa svim tim pravilima još je u kršćanskoj 
crkvi trajala zbrka sa slavljenjem Uskrsa, pogotovo 
s crkvama na istoku. 

Konstantin I Veliki (oko 285. do 337. g.) postao 
je rimski car 306. g. a već 313. g. izjednačuje krš- 
ćanstvo, do tada proganjano, s ostalim religijama. 
Kada je ušao u Nikomidiju našao je crkve istočnog 
carstva uzdrmane židovstvom i podijeljene u 
pitanju Uskrsa. Veliki kršćanski blagdan nije slavl- 
jen u isto vrijeme u cijelom kršćanskom svijetu, jer 
dok su jedni svršavali post i odavali se veselju, 
dotle su drugi još bili u pokajanju i postu. Zato je 
zajedno s papom Silvestrom I (33. papa po redu od 
314. do 335. g.) sazvao crkveni sabor u Niceju 
(Nikeju) 325. g. na kojem se skupilo 318 biskupa, 
a bio je nazočan i sam car Konstantin, ali ne i papa 
koji je tamo poslao dva svećenika iz Rima. 

Na tom saboru kršćanska je crkva prihvatila juli- 
janski kalendar kojeg je Julije Cezar uveo 
45.g.pr.kr. Po njemu je za početak godine određen 
1. siječnja (izabran iz političkih razloga, jer su se 
prvog dana u godini po tradiciji smjenjivali konzu- 
li), a godina je imala 365 dana, dok je svaka četvr- 
ta imala 366 dana, pa je prosječna julijanska godi- 
na trajala 365,25 dana ili 365 dana i 6 sati. 

Za točno određivanje datuma Uskrsa donijeli su 
pravila koja su i do danas ostala nepromijenjena. 
Ta pravila glase: 

1. Uskrs se uvijek svetkuje poslije početka prol- 
jeća (proljetne ravnodnevnice). 

2. Uskrs se svetkuje samo u nedjelju na uspome- 
nu Isusovog Uskrsnuća 

3. Uskrs se ne slavi 14. dan prvog mjesca, nego 
uvijek u nedjelju koja prva slijedi nakon 14. dana 
prvog mjeseca. 

Nastavak na stranici 16, 

Nikola Solarić, Drago Spoljarić 

Prof.dr.sc. Nikola Solarić, profesor je geodetske 
astronomije na Geodetskom fakultetu Sveučilišta u Zagrebu. 
Bavi se razvojem automatskih mjernih metoda u geodetskoj 
astronomiji i primjenjenoj geodeziji. 


Astronomski paviljon 
Geodetskog fakulteta 


astava sferne i praktične astronomije na 

Geodetskom odsjeku Tehničkog fakulteta u 
Zagrebu nije mogla ostati samo teorijskog karak- 
tera, već je trebalo omogućiti praktičan i znanstveni 
rad na opservatoriju. Prirodno je bilo, da se u tu 
svrhu koristi prostor Zvjezdarnice Hrvatskoga priro- 
doslovnog društva, koja je raspolagala s pasažnim 
instrumentom Mailhat. Ispitivanja prof. Nikolaja 
Abakumova pokazala su da Zvjezdarnica na Popo- 
vom tornju nije povoljna za precizna astrometrijska 
mjerenja. Izgradnja motriteljske stanice u blizini 
zgrade fakulteta u Klaićevoj ulici pokazala se 

Univerzalni instrument Wild T4 


također nepovoljnom. Najpovoljnija lokacija izabra- 
na je u Maksimiru, gdje je 1937. godine dovršena 
gradnja astronomskog paviljona. 

Instrumentarij astronomskog paviljona sastojao 
se u početku od pasažnog instrumenta Askania (pro- 
mjer objektiva 90 mm), vertikalnog kruga Mailhat 
(56 mm), sata njihalice Rapf i velikog prijamnika za 
prijam vremenskih radiosignala. U drugoj polovini 
1940tih nabavljen je zenit-teleskop Askania (90 
mm), precizni sat Strasser, Zeissov durbin azimutal- 
ne montaže promjera objektiva 130 mm, te tiskajući 
kronograf. Kasnije su nabavljena tri kronometra, 
dva pomorska sekstanta, Wildov dodatak za astro- 
lab s prizmom i Roelofsova prizma za opažanje 
Sunca. Moderni univerzalni instrument Wild T4 s 
priborom (kronometrom, kronografom, radiopri- 
jamnikom, preciznim aneroidom i termometrom) 
nabavljen je u 1961. godini. Deset godina kasnije 
kupljen je kvarcni sat Patek Philippe s automatskom 
korekcijom sata prema vremenskim radio-signali- 
ma. Sredinom osamdesetih nabavljen je elektro- 
nički teodolit Kern E2 i razvijena je oprema za simul- 
tano određivanje astronomske širine i duljine. Op- 
remu čine: astrolab (nivelir Zeiss Ni2 i prizma), pro- 
gramabilno računalo (danas notebook), specijalni 
relej i dugovalni radioprijamnik. 

Redovita motrenja u astronomskom paviljonu 
počinju u veljači 1938. godine opažanjima profesora 
Abakumova i Stjepana Horvata. Profesor Abakumov 
započinje opažanja zvijezda Talcottovom metodom 
za određivanje geografske širine a Horvat određuje 
apsolutne deklinacije 53 zvijezde u zenitu s pomoću 
okularnog mikrometra. Opažanja profesora Abaku- 
mova traju 14 mjeseci a rezultati su objavljeni 1940. 
godine. Iz opažanja 2412 parova zvijezda izvedena je 

geografska širina paviljona Q& = +45% 49 32,31“ 
+0,009" i određena krivulja pomicanja polova 
Zemlje za razdoblje u kojem su obavljena opažanja. 

Prvo preliminarno određivanje geografske duljine 
astronomskog paviljona u Maksimiru učinjeno je 
1940. godine. Tijekom 1942. i 1943. ponovljeno je 
određivanje geografske širine paviljona, koje je po- 
služilo za korekciju utjecaja pomicanja polova Zem- 
lje pri određivanju geografske širine astronomske 
točke Sljeme. 

Zahvaljujući pomoći Jugoslavenske akademije 
znanosti i umjetnosti (JAZU), otpočelo je 1951. 
godine redovito opažanje Talcottovom metodom, ali 
je obustavljeno 1960. zbog pomanjkanja finan- 
cijskih sredstava. 

Polovinom pedesetih prof. dr.sc. Leo Randić pred- 
laže nove, znatno pojednostavljene postupke za 
grafičko odabiranje zvijezda za opažanje po Pjev- 
covljevoj i ostalim metodama. Autor je također ispi- 
tao mogućnost usavršavanja Pjevcovljeve metode za 
određivanje geografske širine i predložio nove for- 
mule za redukciju na temelju zamisli da se reduci- 
raju trenuci opažanja, a ne izračunate širine. Pobolj- 
šavanjem metode omogućena je njena primjena za 
utvrđivanje sekularnih promjena geografske širine, 
jer su parovi zvijezda pri toj metodi manje osjetljivi 
na precesijske promjene. Provedena su ispitivanja o 
primjeni Pjevcovljeve i Zingerove metode pri opaža- 
nju astrolabom s prizmom, napravljene su karte 
neba u pravokutnom koordinatnom sustavu, oleate 
i izbor zvijezda u okviru nekoliko diplomskih rado- 
va. Rezultati opažanja astrolabom ukazivali su na 
prednost izbora programa opažanja, ako se zvijezde 
odabiru tako da se može primjeniti metoda Pjevcova 
odnosno Zingera. To je također potvrdio prof. dr. sc. 
Predrag Terzić u svojim detaljnim ispitivanjima u 
okviru habilitacijske radnje. 

Profesor Terzić je 1977. odredio razliku geograf- 
skih duljina astronomskog paviljona Maksimir i 
Opservatorija Hvar, a također i geografsku širinu 
Opservatorija Hvar. Ta su određivanja izvedena 
maksimalnom točnošću koja se može postići uni- 
verzalnim instrumentom Wild T4. Prema ideji 
prof.dr.sc. Nikole Solarića, pri tim je mjerenjima 
upotrebljavan uređaj za precizno određivanje korek- 
cije sata primanjem vremenskih radiosignala kad su 
radiosmetnje velike. 

U okviru disertacijske radnje profesora Solarića, 
1979. godine izrađen je fotoelektrični uređaj na 
pasažnom instrumentu za registraciju vremena pro- 

laza zvijezda s pet nivoa amplitudne diskriminacije 
s kojim je povećana točnost, a i automatiziran pos- 
tupak obrade rezultata mjerenja. 

Iz preciznih koordinata nultog stupa astronom- 
skog paviljona određena je 1984. godine temeljna 
točka za astronomska mjerenja na geoidnim toč- 
kama. U odnosu na tu referentnu točku određuju 
se, s pomoću Zeiss Ni2 astrolaba, astronomska 
širina i duljina geoidnih točka u cijeloj Hrvatskoj. 

Zadnjih dva desetljeća razvijeno je u Odjelu za 
astronomiju, Zavoda za višu geodeziju i ispitivano u 
astronomskom paviljonu u Maksimiru niz novih 
automatiziranih metoda mjerenja. Ovdje možemo 
istaći: automatiziranu registraciju vremena s 
pomoću Hewlett Packardom HP41CX pri određiva- 
nju astronomske širine i duljine astrolabom Zeiss 
Ni2, automatizirano određivanje azimuta i geo- 
grafske širine elektroničkim teodolitom Kem E2 i 
HP41CX, a poslije i notebook računalom, i drugo. 

U šezdesetgodišnjoj povijesti astronomskog pavi- 
ljona Geodetskog fakulteta u Zagrebu učinjena su 
mnoga astrometrijska mjerenja i ispitivanja, i 
napravljeno je nekoliko disertacijskih i diplomskih 
radova. Pored značajnog znanstvenog rada u pavi- 
ljonu su održavane i studentske vježbe iz položajne 
i geodetske astronomije. Međutim, suvremena, vrlo 
sofisticirana, doplerovska, laserska i radiointerfer- 
ometrijska određivanja zamjenila su optička astro- 
metrijska i astrogeodetska mjerenja. Zbog nemo- 
gućnosti nabavke vrlo skupog suvremenog instru- 
mentarija, astrometrijska određivanja u paviljonu 
nisu danas tako učestala, intenzivna i važna kao 


prije. 

Nastavak sa stranice 13 

U vrijeme Nicejskog sabora početak proljeća 
padao je na 21. ožujka julijanskog kalendara. Kako 
je židovski Pesah određen 14. danom prvog mjese- 
ca, to on može najranije pasti na dan proljetne 
ravnodnevnice, a kršćanski Uskrs u prvu nedjelju 
poslije židovskog Pesaha. 

Uskrs i astronomija 

Posljednja odredba Nicejskog sabora ustvari znači 
da od mladog Mjeseca treba proći bar 15 dana, kad 
nastupa faza punog Mjeseca. To u najvećem broju 
slučajeva praktički znači da kršćani slave Uskrs u 
prvu nedjelju poslije proljetne ravnodnevnice i faze 
punog Mjeseca, ali nije uvijek tako. Katolička crkva 
prema svim ovim uvjetima, a primjenom novog 
Gregorijanskog kalendara, mora svetkovati Uskrs u 
nedjelju kroz osminu židovskog Pesaha, što 
određuje krajnje granice mijene mladog Mjeseca 
između 8. ožujka i 5. travnja. Ako 14. dan prvog 
mjeseca padne u nedjelju, tad kršćani svetkuju 
Uskrs slijedeću nedjelju. Tako se ne može dogoditi 
da Uskrs padne na židovski Pesah, što je bio i jedan 
od ciljeva Nicejskog sabora. Na temelju toga 
katolički uskrs može u novom kalendaru pasti 
najranije 22. ožujka na dan Uštapa, kad Židovi slave 
Pesah u subotu 21. ožujka. Taj rijetki slučaj bio je 
1818. g. i opet će biti tek 2285. g. Najkasniji datum 
Uskrsa je 25. travnja u našem kalendaru, što je bilo 
1886. i 1943. g., a ponovo će biti 2038. g. 

Julijanska prosječna godina od 365,25 dana bila 
je približena trajanju sunčeve tropske godine od 
365,2422 dana. Julijanska godina je trajala duže za 
6 sati od građanske godine koja ima punih 365 
dana, dok tropska godina (vrijeme potrebno da 
Sunce dva puta uzastopno prođe kroz točku prol- 
jetne ravnodnevnice) traje 365 dana 5 sati 48 min- 
uta i 46 sekundi ili 365,2422 dana. Dakle, postoji 
razlika od 11 minuta 14 sekundi između prosječne 
Julijanske i tropske godine, koja u danima iznosi 
0,0078. Ta greška u 128,2 godine naraste na 1 dan, 
a u 400 godina na 3,12 dana. 

Od Nicejskog sabora do 1582. godine ta se greška 
popela na 9,8 dana pa je proljetna ravnodnevnica 
po Julijanskom kalendaru padala na 11. ožujka 
umjesto na 21. To je pravilo probleme u datumu 
određivanja Uskrsa kao i drugih svetkovina u tijeku 
godine. Zato je papa Grgur (Gregorij) XIII 1582. g. 
izvršio reformu Julijanskog kalendara na način da 
je popravio nagomilanu grešku od 10 dana 
preskočivši s četvrtka 4. na petak 5. listopada, te da 
se dalje greška ne bi ponovo gomilala zadržalo se da 
ostaju prijestupne godine koje su djeljive s 4, ali ne 
stoljetne koje nisu djeljive s 400. Tako se kroz 3 stol- 


jetne neprijestupne godine eliminira greška od 3 
dana. Na taj je način uspostavljen Gregorijanski 
kalendar kojim se danas služi cijeli svijet, a koji se 
bolje približio trajanju tropske godine. Zato je 
sadašnja razlika između ova dva kalendara 13 dana 
i takva će ostati do 2100. g. kada će narasti na 14 
dana. 

Računanje datuma kada točno pada proljetna 
ravnodnevnica u ono doba znali su samo astronomi 
kojih nije bilo u Rimu, pa je odlučeno da to radi 
Aleksandrijska crkva. Tamo je astronomija bila 
razvijena i tako je svake godine rimskom biskupu 
slan uskršnji proračun. Tako je primjerice S.Kiril, 
Aleksandrijski biskup, ocima Kartagenskog sabora 
(419. g.) pisao: “Potvrđujemo da je svetkovanje 
Uskrsa od 21. ožujka (isključiv), do 25. travnja 
(uključiv), tj. tijekom 35 dana koji sačinjaju 5 sed- 
mica..."“ 

Danas je prema poznatim pravilima lako iz 
svakog godišnjaka ili kalendara koji donosi i 
mjesečeve mijene, pronaći kada je prvi puni Mjesec 
poslije početka proljeća, te je najčešće prva nedjelja 
nakon toga Uskrs. U vrijeme kad nije bilo tiska i 
prigodnih kalendara, samo su rijetki sastavljali 
tablice u rukopisu po kojima se moglo izračunati 
datum Uskrsa. Tako su nastale razne Paskalne 
tablice na temelju dugogodišnjih motrenja pravil- 
nosti prirodnih događaja i uvođenja nekih pojmo- 
va, te računanja, kako bi se iz tih tablica mogao 
odrediti datum Uskrsa u pojedinoj godini. 

Atenski astronom Meton (431. g.pr.Kr.) je 
izračunao da u 235 lunacija ima 228 mjeseci 
sunčane godine ili 19 tropskih godina. Po tome je 
uveden Zlatni broj 1 s 1. siječnja 45. g.pr.Kr. No, 
kršćani uvedoše da prvi broj zlatnog broja poćne s 
godinom Isusova rođenja, što ju je izračunao rims- 
ki redovnik Dionizije Mali 533. g. 

Zlatnih brojeva ima 19, jer u tom razdoblju Sunce 
i Mjesec se opet nađu skupa na istom mjestu 
Zodijaka, što znači da se nakon 19 godina iste 
njesečeve mijene vraćaju na iste datume u godini. 

Osim zlatnog broja uvedena je i Epakta (grč.= 
dodan) kao broj dana koje treba nadodati 
mjesečevoj godini da se izjednači sa sunčevom. 
Zato epakta uvijek kaže koliko dana nova 
mjesečeva godina broji na 31. prosinca. Epakta ima 
30. Postoje Julijeve epakte po Julijanskom kalen- 
daru, a od 1582. g. uvedene su Gregureve epakte po 
Gregorijanskom kalendaru. 

Uz zlatni broj i epaktu trebalo je poznavati i Ne- 
djeljno slovo koje je služilo za nalaženje nedjelja 
kroz cijelu godinu. Stari kršćani su na 1. siječnja 

stavljali slovo A, pa dalje do G. Ono slovo pod koje bi 
pala prva nedjelja siječnja bilo bi nedjeljno slovo u 
toj godini. 

Pomoću zlatnog broja, epakte i nedjeljnog slova 
ulazilo se prije u specijalne Paskalne tablice za ožu- 
jak i travanj i pronalazio datum Uskrsa. 

U vezi s Uskrsom poznat je i Sunčani krug. To je 
interval od 28 godina u kojem ciklusu svaki dan u 
sedmici mora jedan put pasti na Novu godinu 
(dobije se umnoškom 4 godine i 7 dana u sedmici). 
Svaka “obična" godina s kojim danom počinje, s 
tim i završava (52 tjedna + 1 dan). U prijestupnoj 
godini završava godina s danom više (52 tjedna + 
2 dana). Tek kad prođe 7 prijestupnih godina dan 
viška u prijestupnim godinama napuni jednu sed- 
micu. To znači da se dani sedmice nakon 28 godina 
vraćaju na iste datume u kalendaru, pa će prim- 
jerice kalendar 1972. g. biti identičan onom od 
2000. g. 

Sunčani krug nema veze sa Suncem, već s ned- 
jeljom kojom počinje sedmica, a to se na latinskom 
zove Dies Solis. Taj dan su stari Rimljani posvećivali 
Suncu, a kršćani Spasitelju koji je “Sunce praved- 
nosti". Kršćani nedjelju zovu i Dies Demenicus, pa 
se način slavljenja Uskrsa u nedjelju zvao domi- 
nokalni. 

Spomenuti redovnik Dionizije Mali je 525. g. us- 
postavio Paskalni krug ili Veliki indiktion od 532 
godine. Do tog broja dolazi se kad se 28 (krug 
Sunca) pomnoži s 19 (krug Mjeseca) i kroz taj cik- 
lus godina datumi Uskrsa vraćaju s istim datumi- 
ma po redu. Ovaj paskalni ciklus, po kojem Uskrs 
pada 129 puta u ožujku, a 403 puta u travnju, 
odobrio je papa Bonifacije IV 636. g. pa je tako bila 
uspostavljena suglasnost između Istoka i Zapada u 
pogledu svetkovanja Uskrsa. Ovaj je paskalni krug 
prekinut uvođenjem Gregorijanskog kalendara u 
katoličkoj crkvi, dok su neke pravoslavne crkve za- 
držale Julijanski kalendar, pa je kod njih paskalni 
krug još na snazi. Primjerice Uskrs je 1468. g. bio 
17. travnja, pa će i u 2000. g biti na isti datum Juli- 
janskog kalendara, što znači da će pravoslavni us- 
krs 2000. g. biti 30. travnja po Gregorijanskom ka- 
lendaru. 


Današnje određivanje datuma Uskrsa 

Za određivanje datuma Uskrsa po Gregorijans- 
kom kalendaru vidjeli smo da su se morale uvesti 
Gregurove epakte, ali je račun bio vezan uz veći broj 
pravila te posjedovanje određenih tablica koje nisu 
svakome bile dostupne. Astronomi su zato pred 
nešto više 100 godina iznašli jedan algoritam po 


kojemu je svakome lako izračunati datum Uskrsa u 
bilo kojoj godini Gregorijanskog kalendara. Njegova 
shema prikazana je u tablici. 

Ligkis slusi ofo 25. navnja 


Ova metoda bila je opisana u knjizi General As- 
tronomy od Spencera Jonsa (edicija 1922.). Ponovo 
je publicirana u Journal of the British Astronomical 
Association, Vol. 88 (December 1977) gdje se navo- 
di da je metoda prenesena iz Buther's Ecclesiastical 
Calendar iz 1876. g. 


Dakle, veliki kršćanski blagdan Uskrs vezan je za 
nedjelju, koja zavisi o proljetnoj ravnodnevnici i fazi 
punog Mjeseca, tj. o kozmičkim gibanjima. Svaka 
nedjelja je kao mali Uskrs kad se slavi smrt i uskrs- 
nuće Isusa, a to je kao dan u sedmici vezano s 
dnevnim obrtanjem Zemlje oko svoje osi. Proljetna 
ravnodnevnica je vezana godišnjim gibanjem 
Zemlje oko Sunca (što je isto kao prividno gibanje 
Sunca oko Zemlje), a faza mladog ili punog Mje- 
seca s gibanjem Mjeseca oko Zemlje. Zbog načina 
po kojem mi računamo godinu razumljivo je da na 
temelju svih nabrojenih astronomskih uvjeta za 
slavljenje Uskrsa, njegov datum ne može biti fiksir- 
an istim datumom u građanskoj godini. Tako je 
Raspeće i Uskrsnuće Kristovo, kao najveći događaj 
u povijesti kršćanskoga svijeta povezano Svemirom. 

ČiS predstavlja majstore astrofotografije 
žina, dipl.inž. Djelatnik je 
rebačkog astronomskog sav 
voli računala 


Damir Hr Zvjez- 
darnice Zag eza. UZ 
fotografiju najviše 
Ivan Lovrek, diplin 
azi vremena za po 
adnje vrijeme istakao 
astronomske teme. 

ije. Za njega 
jni. pripada 
rebačkih 


ž. Građevinar po struci, 
uvijek nal pularizaciju astro- 
nomije. U Z se uspješnim 
fotografijama na 

Tomislav Krišto,Student ekonom 
su teleskop i foto aparat nerazdvo 
perspektivnijima iz mlađe skupine Za&8 
ljubitelja astrofotografije: 

aktivni su članovi AAD 


Svi navedeni autori 


Zagreb. 


ass 

astavljeno od 3 f A 

Teleskop: Zei tografije - obrada na rač 

mer S a mm, okulama projke 

sekunde Sni » Fui Superia 400, ekspozicij jekcija #75 
nimio: Tomislav Krišto cije 1/15, 1/8 i 1/4 


Za Č 

dora krona i zalazeće Sunce 

Fui ek po real (primarni fokus) 
Snimio: Ivan Lovrek jag činio 


Mjesec u prvoj četvrti 
jj četvrti 
T . 
koprca alone (barlow 2x) 
a a A e i j 
Snimio: Ivan Lovrek paaao onaj 


Saturn 

Sastavljen s 

Teleskop: OPE o Brada a Nadine 

M0 ra aa M RR I. 

sekunde Snimio: uperia 400, ekspozici no 
imio: Tomislav Krišto KV 

Mjesec - detalj površine 

Teleskop: Zeiss 130/1950 mm, okulama projekcija #75 
Olympus OM2, Fuji Superia 400, ekspozicija 1/15 sekunde 
Snimio: Tomislav Krišto 


Zviježđe Perzej 

Pentax ME, 1,450 mm (t/2) 
Fuji NPH 400, ekspozicija 
16 sekundi 

Snimio: Damir Hržina 


Zviježde Orion 

Pentax ME, 1,4/50 mm (1/2) 

Fuji NPH 400, ekspozicija 16 sekundi 
Snimio: Damir Hržina 

Planet X 


Je li otiriven deseti planet i može li planet sa zvijezde HD 209458 preskočiti Suncu? 


vako malo vremena pojavi se vijest da je otkriven 

deseti Sunčev pratilac, deseti planet. Zatim “vijest 
stoljeća" nestane u poplavi drugih vijesti. Od starine bilo 
je poznato, uključujući Zemlju, samo šest planeta: Mer- 
kur, Venera, Zemlja, Mars, Jupiter i Saturn. Pomoću da- 
lekozora otkriveni su oni ostali poznati planeti: Uran, 
Neptun i Pluton. Usprkos znatnom napretku opažačkih 
metoda i gradnji velikih teleskopa, na Zemlji i u putanji, 
usprkos tome što je otkriveno na tisuće malih planeto- 
idnih tijela, u posljednjoj polovici stoljeća nije oktriven 
niti jedan “pravi“ planet. I gledajući realno, vrlo je malo 
nade za deseti Sunčev planet. 

Što je razlog ovoj sumnjičavosti prema napretku i da- 
ljim otkrićima? Temelj sumnje je sama povijest otkriva- 
nja planeta. Razmotrimo li što se početkom ovog 20. 
stoljeća zbivalo pri otkriću devetog planeta, zaključit će- 
mo da su u njegovu otkriću već skrivene duboke dileme. 
Nakon otkrića Urana - a njegovo je otkriće bilo sasvim 
slučajno - ostali su planeti otkriveni namjerno. 

Najprije su se u Uranovu gibanju pokazivale nepravil- 
nosti koje su protumačene utjecajem nekog nepoznatog 
tijela. Položaj tog tijela proračunao je na temelju Newto- 
nova zakona gravitacije Le Verrier, a opažač Galle ga je 
ugledao. Tim otkrićem “na vršku pera" astronomi su bili 
opterećeni, otkriće je dalo pečat svim daljim istraživanji- 
ma. Mjerenja su, naime, ukazivala da u gibanjima Ura- 
na - a sada još i Neptuna - opet postoje nepravilnosti. I 
opet su se astronomi dali u račune i u pretrage neba. 


Prikaz tranzita planeta. Slike je umjetnička, nije snimljena 
teleskopom i njezino prikazivanje bez nužnog tumačenja 
dala bi lažnu predotižbu o znanosti. 


Računi su predvidjeli da planete poremećuje treći planet 
koji mora biti veći od Zemlje. Istraživanja su bila vođena 
na Lowellovoj zvjezdarnici u Flagstaffu, Arizona. Za po- 
moćnog opažača angažiran je 1929. god. mladi i nado- 
budni amater Clyde Tombaugh (1906-1997), koji je na- 
kon samo 10 mjeseci sustavnog pretraživanja na foto- 
grafskim pločama pronašao novi planet. Bilo je to 18. ve- 
ljače 1930. “Planet X" prozvan je Pluton, prema grčkom 
bogu podzemlja. Pokrata imena PL ujedno označava ini- 
cijale Percivala Lowella, bogatog utemeljitelja zvjezdar- 
nice, ujedno i velikog fantasta, zagovornika života na 
Marsu. Lowell je međutim, bio pokojni već 14 godina. 

I Tombaugh je bio vrlo interesantna ličnost. Nakon 
što je diplomirao astronomiju, nastavio je s opažanjima, 
nije otkrio dalje planete, ali je otkrio brojne planetoide, 
jedan komet, jednu novu zvijezdu, kuglasti skup, neko- 
liko otvorenih skupova i jedan superskup galaktika: An- 
dromeda-Perzej. 

No kako se decenijima poslije velikog otkrića pokaza- 
lo, Pluton niti je veći od Zemlje, niti je veći od ijednog 
drugog planeta, dapače - manji je od mnogih planetskih 
satelita i usporediv s planetoidima. Sve novije i novije 
procjene njegove mase pokazivale su da on “gubi ma- 
su“; kad mu je otkriven pratilac mogla se masa planeta 
odrediti veoma točno. Promjer mu iznosi 2300 km, a 
masa mu je 400 puta manja od Zemljine! 

Pa kako je onda Pluton mogao poremećivati Urana i 
Neptuna, planete koji su četiri puta veći, a 15 puta ma- 
sivniji od Zemlje? Danas prevladava mišljenje da su otk- 
loni od pravilnosti mjereni u gibanju Urana i Neptuna 
usporedivi s pogreškama mjerenja, tj. da su mjerenja 
previše netočna za iznošenje čvrstih zaključaka. 

Trebamo biti zadovoljni s osam planeta, od kojih četiri 
ulaze u Zemljinu grupu (terestrički paneti), a četiri u 
Jupiterovu grupu (jovijanski planeti). Dapače, Plutona 
ne moramo ni smatrati pravim planetom.Pluton po svo- 
joj prirodi više liči transneptunskim tijelima. Naime, po- 
sljednjeg je desetljeća pronađeno, dalje od Neptuna, tu- 
ce tijela koja se gibaju u području ekliptike, a period i ve- 
lika poluos staze podudaraju se s Plutonovim. To su čla- 
novi Kuiperovog pojasa, nazvani prema astronomu koji 
ih je predvidio. Ujedno se nazivaju i transneptunskim ti- 
jelima. Oni imaju svojstva i planetoida i kometa, nima- 
lo nisu slični ni Zemljinim ni Jupiterovim planetima. 
Veliki su nekoliko stotina kilometara, neki pokazuju 


Tragom astronomskih zabluda 

Promjena sjaja zvijezde. Pogreške mjerenja sjaja mnogo su 
manje od opažene promjene. 


magličasti oblog, i kada bi pristigli u Sunčevu blizinu 
vjerojatno bi pokazali i komu i rep. Postojanje rijetke at- 
mosfere na zaleđenom Plutonovu tlu potvrđuje fizičku 
sličnost. No Plutona ćemo i dalje, zbog tradicije nazivati 
planetom. 

Ali, nikada ne reci: dosta. Oni koji sumnjaju, traže 
dalje. Veliki i moćni kompjutori dali su priliku dvojici as- 
tronoma, R. Harringtonu i K.Seidelmannu, da pokuša- 
ju modelirati Sunčev sustav s desetim planetom. Kom- 
pjutor kao kompjutor, izbacio je između stotina tisuća 
mogućih kopija ovoga Sunčevog sustava, stotinjak mo- 
dela koji predviđaju deseti planet. Njegova moguća svoj- 
stva kreću se u jako širokim granicama, ovisno o tome 
kako se točno mjere Uranova i Neptunova staza; planet 
X mogao bi imati period revolucije od 1000 godina, biti 
pet puta veći od Zemlje, a gibati se veoma ukoso na ekl- 
itpiku. I tako ćemo idućih godina i decenija opet slušati 
o potragama za planetom X. Međutim, šansa je mini- 
malna da ćemo ga prepoznati. Pristupimo pitanju s dru- 
ge strane: zar u svemiru nema osamljenih zvijezda, 
osamljenih planeta, osamljenih planetoida i sitnog ma- 
terijala, odvojenog od zvjezdanih sustava? Zašto katka- 
da kroz “naš" Sunčev sustav ne bi moglo prohujati tak- 
vo tijelo, postati naoko članom naše porodice, kratko- 
trajno dovesti do poremećenja? 

Planeta ipak ima, i to vrlo mnogo. Od 1995. god. do 
danas otkriveno je dva tuceta planeta. Svaka zvijezda 
slična Suncu može imati planete, zaključak je temeljen 
na znanju o razvitku zvijezda, a ujedno i polazište za is- 
traživanja. Istraživanja se provode samo kod najbližih 
zvijezda, unutar polumjera od 200 godina svjetlosti. Naj- 
bliža zvijezda s planetom daleko je 15 godina svjetlosti. 

Planeti drugih zvijezda (ekstrasolarni planeti) otkri- 
vaju se tako što se spektroskopom ispituje svjetlost zvi- 
jezda. Planet, kao nevidljivi pratilac zvijezde, svojim gra- 
vitacijskim poljem poremećuje zvijezdu i ona nam se Tit- 
mički približava i udaljava, u taktu perioda revolucije 
planeta. Dopplerovim efektom promjene valnih duljina 
spektralnih linija zvijezde mjeri se brzina gibanja plane- 
ta i procjenjuje njegova masa. Ovakva mjerenja postaju 
sve točnija. Kod jedne su zvijezde otkrivena čak tri pra- 
tioca. Među njima zasigurno ima i tijela koja nisu niti 


planet niti zvijezda, već smeđi patuljci. Naime, ova spe- 
ktroskopska metoda ima jednu bitnu manu: njome se 
može odrediti samo tzv. donja granica mase, dok stvar- 
na masa može poprimiti veću vrijednost. Da bi se od- 
redila stvarna masa trebalo bi saznati pod kojim je ku- 
tom smještena staza pratioca u odnosu na smjer u ko- 
jemu vidimo zvijezdu (nagib staze planeta prema do- 
glednici). Pregled svojstava pronađenih pratilaca poka- 
zuje nam da se masa tih planeta može kretati u interva- 
lu od polovice Jupiterove mase do jedanaest Jupiterovih 
masa. Planeti su nađeni na različitim udaljenostima od 
matične zvijezde, od 0,05 do 3 astronomskih jedinica. 

I konačno senzacija: ustanovljen je planet kojemu je 
poznata ravnina gibanja. Studenog 1999. god. pronađen 
je kod zvijezde HD209458 koja se nalazi u Pegazu, prati- 
lac koji je obiđe za 3,528 dana na udaljenosti od 0,045 
astronomskih jedinica. Njegova je staza tako položena - 
i to je prvi slučaj među ekstrasolarnim planetima - da 
prelazi ispred zvijezde (pojava se zove tranzit). Zbog 
toga planet - ako se tako može reći “zamračuje" zvijez- 
du. Pomrčinski sustav! Zamračenje je, naravno, mini- 
malno, zbog odnosa veličina zvijezde i planeta. 

Zvijezdi čija je prividna zvjezdana veličina m, = 4,29, 
zvjezdana se veličina promijeni samo za D:m=0,017, a 
kako pokazuje jednostavan proračun, i svjetlost se sma- 
nji za 0,017-ti dio, tj. za 1,7%. Kako je pomoću Dop- 
plerovog efekta ovom pratiocu određena donja granica 
mase od 0,63 Jupiterove mase, a giba se tako da mu rav- 
nina gibanja prolazi našim smjerom, stvarna je masa 
jednaka donjoj granici. Planet je dakle manje mase od 
Jupitera, a kako pomračenje pokazuje, promjer mu je 
1,6 puta veći od Jupiterovog. Podaci su dovoljni da se sa- 
zna i još jedna strana prirode planeta, njegova prosječna 
gustoća: gustoća je pet puta manja od gustoće vode. 
Takav planet mi u Sunčevu sustavu ne poznajemo. 

Novi znanstveni rezultati povlače za sobom i nova 
pitanja. Planet vrlo male gustoće mora biti izgrađen od 
plinova. Od kakvih plinova? Mogu li plinovi izdržati 
visoku temperaturu, a da ne napuste planet? Tempera- 
tura na površini planeta koji je od svog sunca udaljen 
0,045 astronomskih jedinica ili 6 750 000 km iznosi 
1000 “C. Sličan je slučaj i kod nekih drugih ekstrasolar- 
nih planeta. Zasada su takvi planeti prozvani “vrućim 
Jupiterima“, no znanost treba tek pronaći tumačenje 
kako takvi veliki planeti, sagrađeni od tvari male gus- 
toće, mogu preživjeti pokraj zvjezdane peći! 

Zvijezda HD209458 od nas je udaljena 153 godina 
svjetlosti. Njezin se pratilac, a može ih imati i više, giba 
oko nje kao što se Zemlja i drugi planeti gibaju u Sunče- 
vom sustavu. Kao što nema šanse da se Zemlja odvoji 
od svog Sunca, nije moguće niti da se planet zvijezde 
HD209458 odvoji od nje i doputuje Suncu. Nama takvi 
“deseti planeti“ ne trebaju. 

Niti je otkriven deseti planet, niti može ijedan planet 
“preskočiti“ od jedne zvijezde drugoj! 


Drssc.Vladis Vujnović (Q9) 

Prije 17 godina otkriven je gusti disk 
prašine oko zvijezde Bete Pictoris. Pret- 
postavlja se da se u njemu nalaze još ne- 
otkriveni planeti, ali nova istraživanja su 
uočila da je jedna strana diska, čiji prom- 
jer iznosi oko 100 milijardi kilometara, 


za oko 20 % duža i tanja od druge. Uzrok 


eliptičnoj strukutri diska, prema istraži- 
vanjima, valja tražiti u prolazu zvijezde 
blizu diska. Gravitacijskom interakcijom 
zvijezde i čestica diska moguće je stvara- 
nje trenutne konfiguracije, kao što poka- 
zuju kompjutorske simulacije (slika). 
Astronomi još uvijek tragaju za zvijez- 
dom koja je mogla proći dovoljno blizu 
diska, a da je imala dovoljnu masu. Mo- 
gućih kandidata ima 186. Zvijezda koja je 
stvorila asimetriju diska oko Bete Picto- 
ris, prema simulacijama, spada u M pat- 
uljke (manja od Sunca), a prošla je blizu 
diska prije 100 000 godina. 

Davor Krajnović 


Nove 
(NGC 7635), omogućuju dublje razumije- 
vanje geometrije i dinamike tog vrlo zan- 
imljivog objekta, a pružaju i pogled u njez- 
inu unutrašnjost. Gotovo posve sferična 
Mjehurasta maglica nastaje interakcijom 


snimke Mjehuraste maglice 


međuzvijezdanog materijala i materijala 
kojeg jaki stelarni vjetrovi otpuhuju sa zvi- 
jezde unutar maglice. Zvijezda sa čije 
površine materijal biva odnesen brzinom 
od 2000 km/h, u stvari je div s masom 40- 
tak Sunaca. Iako je izvor sferne maglice, 
ne nalazi se u njezinom centru. Razlog to- 
me je međuzvijezdani materijal, koji inter- 
akcijom sa otpuhnutim materijalom for- 
mira udarnu frontu maglice. Tamo gdje je 
međuzvijezdani materijal gušći, brzina 
kretanja stelarnog materijal više se sman- 
juje, pa se prema tome više međuzvjez- 
dane tvari nalazi sa sjeverne strane magli- 
ce. Pažljivom analizom snimaka uočava se 


NASA 


niz lukova i kružnica unutar same ma- 
glice, koje se nisu vidjele prije, a čije se 
podrijetlo pokušava objasniti sudarom 
dvaju fronti otpuhnutog materijala. 
Zanimljivost maglice upotpunjuje i plinski 
oblak (bijelo-žuto-zeleni lik na slici desno 
od zvijezde) koji se nalazi na samom rubu 
maglice, a ne u njoj, kako se čini na prvi 
pogled. Mjehurasta maglica udaljena je od 
nas 7100 svjetlosnih godina, nalazi se u 
zviježđu Kasiopeje, a u promjeru ima oko 
6 svjetlosnih godina. Davor Krajnović 


Novosti 


Izvanzemaljski 
plinovi u Zemljinoj 
kori 


Proučavanjem sloja gline koji se datira 
u doba prije 65 milijuna godina otkriveni 
su složeni ugljikovi spojevi, fulereni, unu- 
tar čije strukture se nalaze zarobljeni atomi 
izvanzemaljskih plinova.Fulereni su lop- 
taste molekule (slika) načinjene od 40 - 60 
ugljikovih atoma otkrivene u laborato- 
rijima. Plinovi zarobljeni u strukturi pro- 
nađenih fulerena pokazuju svojim izotop- 
skim sastavom da su nesumnjivo izvan- 
zemaljskog podrijetla, što čini i fulerene 
gostima na Zemlji. Takvi fulereni otkriveni 
su u nekim uzorcima meteoritskog mater- 
ijala (Allende i Murchison meteoriti) što je 
i navelo znanstvenike da ispitaju slojeve 
zemlje sa granice kreda/tercijar (65 miliju- 
na godina), koji sastavom i svojstvima po- 
kazuju da je došlo da pada velikog meteo- 

Stvaranje zvijezda 


Jedna od novijih slika Svemirskog te- 
leskopa Hubble, snimana kroz nekoliko 
filtera za boje, prikazuje dio galaktike 
NGC 4214 udaljene oko 13 milijuna svjet- 
losnih godina. U toj se galaktici stvaraju 
mnogi skupovi novih zvijezda od među- 
zvjezdanog plina i prašine. Na slici se mo- 
gu vidjeti različite faze u procesu stvara- 
nja zvijezda. Novonastale zvijezde su 

Loptaste molekule - fulereni 


rita. To je i doba velike ekstinkcije Života na 
Zemlji. U svim uzorcima tla, izvađenim iz 
različitih područja, pronađeni su fulereni 
sa izvanzemaljskim, a moguće i ekstraso- 
larnim izotopskim sastavom. Postojanje 
fulerena sa zarobljenim izvanzemaljskim 
plinovima u slojevim Zemlje koji pripadaju 
masovnim ekstinkcijama živog svijeta 
ukazuje na mogućnost izvanzemaljskog 
pokretaća naglih nestajanja živih bića. 
Davor Krajnović 


kratkoživući divovi s površinskim tem- 
peraturama do 10 000 do 50 000 K. Osim 
što najviše zrače u ultraljubičastom dijelu 
spektra, sa mladih zvijezda pušu i jaki 
vjetrovi odnoseći veliki količine materija- 
la. Najmlađe zvijezde na slici se nalaze u 
donjem desnom kutu. Lijevo od 5-6 tak- 
vih zvijezdanih skupova nalazi se najim- 
presivniji dio slike, koji čine nešto stariji 
skupovi zvijezda. Vjetrovi i zračenje sa 
nekoliko stotina divova otpuhali su okol- 
ni plin te su nastale šupljine u oblaku. U 
tom dijelu NGC 4214 nove zvijezde neće 
nastajati, ali će zato otpuhnuti plin stva- 
rati zvijezde u drugim dijelovim galakti- 
ke. Manje i tamnije zvijezde koje se nala- 
ze na cijeloj slici su starije i hladnije zvi- 
jezde i pokazuju da se unutar NGC 4214 
zvijezde stvaraju milijardama godina. 


Davor Krajnović 

središtu Andromede 


Masivna crna rupa u 


Orbitalni teleskop Chandra, koji snima 
objekte u području X-zraka, o kojem je bilo 
već riječi u prošlim Novostima, poslao je zan- 
imljive slike središta najbliže spiralne galak- 
tike, poznate Andromede (M31).Prema sli- 
kama Hubble-ovog teleskopa, postojala je 
mogućnost da se u središtu Andromede na- 
lazi velika crna rupa mase oko 30 milijuna 
sunčevih masa. Potvrdu za ovu hipotezu pru- 
žilo je X zračenje, koje dolazi upravo iz centra 
galaktike. Iz intenziteta zračenja može se 
izračunati i temperatura materijala koji pada 


Spiralna gakaktika u zviježđu Andromete (M31) 


u crnu rupu, a podaci pokazuju da je ona tek 
oko 106 K, što je gotovo donja granica za 
stvaranje X- zračenje. Ovako mala temper- 
atura upućuje da postoji neki proces kojim se 
usporava pad materije u crnu rupu. 

Davor Krajnović 


Smeđi patuljci 


Rezultati dva projekta pretraživanja neba, 
evropski DENIS (Deep near-infrared survey) i 
američki 2MASS (Two micron All-Sky Survey), 
govore da je broj smeđih patuljaka gotovo jed- 
nak broju zvijezda manjih masa (manjih od 
Sunca) unutar naše galaktike. 

Smeđi patuljci otkriveni su tek prije 5 godi- 
na, nakon gotovo 20 godina potrage. To su 


objekti teži od plinovitih planeta, ali ipak nedo- 
voljne mase da u njihovim središtima postoje 
uvjeti za proces fuzije. Slični su zvijezdama jer 
se vjeruje da nastaju gravitacijskim kolapsom 
međuzvjezdanog plina i sastavljeni su od vodi- 
ka, deuterija i nešto litija, ali se po masi i 
veličini nalaze između divovskih plinovitih 
planeta, poput Jupitera i najmanjih patuljastih 
zvijezda. 

Zanimljivo je da se otkrićem smeđih patu- 
ljaka može uspostaviti kontinuum masa od 
planeta do zvijezda, pri čemu su stariji smeđi 
patuljci sličniji planetima, a mlađi patuljastim 
zvijezdama. 

Davor Krajnović 


Misterij gama zraka 


Većina objekata koji zrače gama zrake još 


nisu identificirani, međutim, teorijska istraži- 
vanja ponudila su moguće kandidate za polov- 
inu još neodređenih izvora. 

Dio izvora gama zračenja nalazi se u galak- 
tičkoj ravnini i vjerojatno su to u stvari poznati 
objekti koje zbog mnogo prašine i velike eksti- 
nkcije zračenja vidimo samo u području gama 
spektra. Drugi dio izvora, otprilike polovina, 
nalazi se bliže Zemlji u tzv. Gouldovom pojasu, 
kojeg čine masivne zvijezde i nakupine plina. 

Teorija nudi tri vrste objekata kao kandi- 
date za izvore gama zračenja: crne rupe, ma- 
sivne zvijezde i pulsare. Crne rupe sa mlazevi- 
ma tvari mogle bi biti vidljive u gama pod- 
ručju, ali takvi fenomeni su opaženi samo kod 
supermasivnih crnih rupa u središtima udalje- 
nih galaktika. Vjerojatnije izvore čine masivne 
zvijezde (od 20 - 30 sunčevih masa) sa kojih 
“pušu“ brzi vjetrovi odnoseći materiju koja u 
interakciji s okolnim plinom može stvarati 
gama zračenje. Također, brzo rotirajuće mag- 
netizirane neutronske zvijezde, pulsari, mogu 
ubrzavati čestice do relativističkih brzina, koje 
interakcijom ponovo stvaraju gama zrake. Ko- 
načno otkrivanje izvora bit će ipak odgođeno 
do 2005. godine kada je planirano lansiranje 
satelita za upravo tu namjenu. 

Davor Krajnović 

Samotna crna rupa 

potrazi za samotnim crnim rupama manjih 
masa. Do sada je pronađeno više ka km 
svojstvima crnih rupa, ali oni su uvijek bili u 
sustavima s drugim zvijezdama. Dvije sa- 
motne crne rupe otkrivene su prilikom pot- 
rage za objektima koji mogu djelovati poput 
svemirskih leća. Gravitacija takvih dres 


Svemirski teleskop Hubble ovih dana je 
proslavio 10-godišnjicu uspješnog rada. 
Lansiranje Space Shuttle-a "Discovery" 24. 
travnja 1990.godine koji je u orbitu oko 
Zemlje ponio ovaj 12,5 tona masivni teleskop 
s primarnim zrcalom promjera 2,4 metra 
pokazalo se kao velika prekretnica u astro- 
nomskim i astrofizičkim istraživanjima. Pro- 
slavljen spektakularnim snimkama, u prvih 
deset godina djelovanja izučavao je 13670 
objekata, za što mu je trebalo 271000 pojedi- 
načnih opažanja, a na Zemlju je poslao 3,5 
terabyta podataka.Teleskop Hubble zavirio je 
do sada najdublje u svemir u području vid- 
ljive svjetlosti prenijevši znanstvenicima fan- 
tastične informacije 0 supermasivnim galak- 
tičkim crnim rupama, 0 veličanstvenim rađa- 
njima zvijezda u ogromnim zvjezdanim ob- 


Deset godina svemirskog teleskopa Hubble 


lacima, o planetarnim sustavima oko drugih 
zvijezda. Zabilježio 
eksplozije izazvane udarom kometa u Jupiter, 
razotkrio površinu tajanstvenog Plutona, 
pokazao galaktike na rubu prostora i vreme- 
na. Prošao je do 


kuje se da će svemirski teleskop Hubble 


pluta galaktikom 


je dovoljno velika da zakreće zrake svjetlosti 
udaljenih zvijezda, a, osim toga i pojačava 
intenzitet svijetlosti te tako olakšava prepoz- 
navanje fenomena. Izračunata masa crnih 
rupa iznosi oko šest sunčevih masa što is- 
ključuje mogućnost bijelih patuljaka ili neu- 
tronskih zvijezda, a normalna zvijezda tolike 
mase bila bi vrlo sjajna i lako uočljiva. Ovi 
nalazi potvrđuju teorijske pretpostavke pre- 
ma kojima za nastanak stelarne crne rupe 
nije potrebno međudjelovanje zvijezda Eo 
se javlja u dvojnom sustavu već mogu nastati 
kolapsom same masivne zvijezde. Također, 
pronalazak dvije izolirane crne rupe veci: 
va vjerojatnost da crne rupe nisu rijetki ob- 
jekti unutar galaktike, a na budućim istraži- 
vanjima je da odrede doprinos crnih rupa 
ukupnoj masi tamne materije. : 


Davor Krajnović. 


je mega-megatonske 


sada tri servisne misije koje 
su u početku ispravile neke početne kon- 
strukcijske propuste, a kasnije značajno poja- 
čale njegove istraživačke performanse. Oče- 


ukupno funkcionirati 20 godina - planira se 
njegovo povlačenje iZ upotrebe 2010. godine 
kada će biti zamijenjen orbitalnim telesko- 
pom novije generacije (NGST - New Genera- 
tion Space Telescope) koji će imati mnogo 
veće zrcalo. 


S.K. 

Zanimljivo 


Najviše brdo u 
Sunčevom sustavu 


Kako znamo, najviše brdo u Sunčevom sustavu 
je Olympus Mons na Marsu. Ovaj ugasli vulkan 
uzdiže se iznad prosječne Marsove površine do 
visine od 27 kilometara. Dakle, tri puta je viši od 
našeg Mt.Everesta ! Promjer baze iznosi mu 600 
kilometara. 

Na slici (snimio: Viking Orbiter, JPL, NASA) 
vidimo na vrhu stošca ugasle vulkanske kaldere 
(grotla) u kojima se vjerojatno više nikada neće 
pojaviti lava. 

Promotrimo još jednu zanimljivu pojavu 
vezanu uz vulkane na Marsu. 

Iako Mars ima vrlo rijetku atmosferu, vjetrovi 
ipak po čitavom planetu izazivaju prašinske oluje 
koje mogu potrajati i mjesecima. Jedna takva 
lokalna atmosferska pojava vidljiva je na slici: 
padinsko strujanje atmosfere koje također poprima 
osobine prašinske oluje. Oblaci prašine spuštaju se 
niz obronke vulkana, vjerojatno velikim brzinama. 

Pojava je rezultat termičkih razlika i reljefa. 
Temperature na vrhu su otprilike - 100C, a u 


NASA JPL 


podnožju samo - 40*C. Hladni zrak koji je teži, 
uvijek iskoristi padinu i struji prema podnožju 
zbog gravitacijskih razloga, a čestice fine prašine i 
pijeska tijekom stotina milijuna godina talože se 
na rubovima stvarajući naslage debljine i nekoliko 
kilometara. 

Zdenko Marković 


Zvijezda laser 


Koherentna emisija svjetlosti je nedavna poja- 
va. Einstein je 1917. godine pretpostavio da mora 
postojati jedan novi proces kojeg je nazvao stim- 
ulirana emisija, kako bi na vrlo jednostavan način 
izveo Planckov zakon zračenja apsolutno crnog 
tijela. Čitajući njegov originalni članak čovjek se 
ne može načuditi njegovoj dubokoumnosti i 
dalekosežnosti njegovih zaključaka. Tehnološko 
ostvarenje lasera učinjeno je 1960. godine, kada je 
američki fizičar Theodor Maiman napravio rubin- 
ski laser na valnoj duljini od 690 nm. Nobelovac 
Art Schawlow objašnjava tako veliki vremenski 
raspon od teorijskog predskazivanja osnovnog 
procesa koji vlada u laseru do njegove fizikalne i 
tehničke izvedbe. Bilo je nužno uvesti nekoliko 


Zanimljivo 


inovacija koje početkom stoljeća nisu bile 
moguće. Da bi se stimulirana emisija mogla 
pojačati unutar malih dimenzija laboratorija 
potrebno je bilo izmisliti odgovarajući rezonator, 
koji bi bio u stanju da snop svjetlosti zadrži 
unutar ograđenog prostora. Najjednostavniji je 
linearni rezonator koji se sastoji od dva paralelna 
zrcala, što vraćaju fotone natrag u rezonator. 

Takav jedan idealni rezonator je zapravo Fabry- 
Perotov interferometar, ali sa zrcalima što reflek- 
tiraju s više od 99%. To je bilo moguće ostvariti tek 
u novije vrijeme, a usavršeno je do krajnjih grani- 
ca od 99,999% u posljednjih nekoliko godina. 
Ukoliko dimenzije lasera nisu ograničene labora- 
torijskom prostorijom, možemo se zapitati koji je 
preostao uvjet da bi se pojačao proces stimulirane 
emisije. 

Teorija lasera kaže da je za to nužno da postoji 
inverzija naseljenosti između dva odabrana ener- 
getska nivoa. To proizlazi i iz osnova Einsteinove 
pretpostavke o postojanju procesa stimulirane 
emisije. Ukoliko negdje u prirodi postoji inverzija 
naseljenosti tada bi se možda mogao opaziti i 
laserski efekt, naravno čak i onda kada ne bi imali 
na raspolaganju zrcala rezonatora, jer bi pojačanje 
stimulirane emisije moglo biti enormno zbog 
ogromnih dimenzija objekta. Očito tako nešto 
moramo potražiti u astronomskim prostorima, 


Eta Čarinae 


+ WFPCE2 


Hubbia Spare Tal 


Ogroman par oblaka plina i prašine oko supermasivne zvi- 
jezde Eta Carinae. Bipolama struktura je slična kao i kot 
drugih laserskih zvijezda. 


gdje se dimenzije astrofizičkih objekata mjere u 
svjetlosnim godinama, a fizikalni uvjeti možda 
mogu u nekim slučajevima uzrokovati inverziju 
naseljenosti. 

Zaista, još od sredine šezdesetih godina poznati 
su kozmički maseri, kod kojih se mikrovalno 
zračenje pojačava u oblaku oko centralne zvijezde 
i ima izrazito usmjereno djelovanje. Mikrovalno 
zračenje potječe od kvantnih prijelaza unutar ro- 
tacione strukture molekula što se nalaze u mole- 
kularnim oblacima oko zvijezda. Slično tome, 
početkom 1998. godine pronađen je prirodni 
infracrveni laser oko mlade zvijezde MWC 349. 

Nedavno je Hubble-ov svemirski teleskop 
otkrio neobično jaku emisiju na 250,6 i 250,8 nm 
iz bipolarne eksplozivne strukture nestabilne zvi- 
jezde Eta Carinae. Ultraljubičasti fotoni na oko 
250 nm potječu od spektralnog prijelaza u jedan- 
put ioniziranom atomu željeza, pogodnom za 
lasersku akciju. Fotoni na 250 nm imaju oko 700 
puta veću energiju nego fotoni infracrvenog 
lasera mlade zvijezde MWC 349. Astronomi su 
zapanjeni ovim otkrićem, koje još čeka daljnje 
potvrde, jer se zna da se laserska akcija odnosno 
inverzija naseljenosti, to teže postiže što su fotoni 
veće energije. 

Pretpostavlja se da je snažan mlaz plina izbačen 
uzduž ekvatorijalne ravnine Eta Carinae prije oko 
100 godina. Gibajući se prema van brzinom od 
160 tisuća kilometara na sat, taj izbačaj je sada na 
oko 100 milijardi kilometara od središta zvijezde. 
Čini se da je pri ovoj snažnoj ekspanziji moglo 
doći do inverzije naseljenosti između dva energet- 
ska nivoa iona željeza zahvaljujući burnim i bro- 
jnim sudarnim procesima u izbačenom plinu. 

Znanstvenici planiraju nova mjerenja s Hubble- 
ovim spektrografom za slabe objekte, koji ima 
manju spektralnu rezoluciju, ali će moći otkriti 
anomalije intenziteta spektralnih linija u znatno 
širem spektralnom području. Možda nas rezultati 
tih budućih istraživanja približe boljem razumije- 
vanju ovog gigantskog prodora lasera. Laserske 
zvijezde dakle najvjerojatnije postoje i treba ih 
samo još pomnije potražiti naročito oko mladih 
zvijezda, karakteriziranih simetričnim (bipolarn- 
im) izbačajima materije iz svog središta, gdje 
brzine čestica dosižu nekoliko stotina kilometara 
u sekundi. 

Dr. Goran Pichler 


fistronomija u školama i društvima 


Messierov maraton 
2000. u Višnjanu 


Sudionici 5. Višnjanskog Messierovog maratona 24/25.3.2000. 


Francuski astronom Charles Messier (1730-1817) 
posvetio je život otkrivanju kometa. Prilikom traženja 
nailazio je u vidnom polju teleskopa na razne magličaste 
objekte koji su izgledali poput udaljenih kometa, ali to 
nisu bili. Da bi u traženju “pravih" kometa pomogao 
drugim istraživačima, a i sebi, napravio je popis koji 
danas sadrži 110 magličastih objekata. Taj katalog nazi- 
vamo Messierov katalog, a objekti u njemu su označeni 
oznakama MI do MI10. Svake godine krajem ožujka i 
početkom travnja Zemlja dolazi u položaj na svojoj stazi 
iz kojeg je moguće tijekom noći vidjeti sve Messierove 
objekte. To je potaklo astronome amatere diljem svijeta, 
da organiziraju natjecanja u pretraživanju neba teles- 
kopima, kako bi se u jednoj noći teleskopom uočilo što 
više M objekata. Takva natjecanja su (radi iscrpljujućeg 
cjelonoćnog pretraživanja neba) nazvana “Messierov 
maraton“. 

Zvjezdarnica Višnjan od 1996. godine redovito orga- 
nizira ovakva okupljanja koja se uvijek pamte kao vrlo 
ugodno druženje zaljubljenika u nebo. 

Ove godine je čak pedesetak zaljubljenika u astrono- 
miju sudjelovalo na 5. Međunarodnom Messierovom 
maratonu. Sudionici su došli iz Ljubljane, Malog Lošinja, 
Nove Gorice, Omiša, Pule, Rijeke, Splita, Vrhnike i 
Zagreba. Zbog loših vremenskih uvjeta, glavni sudac 
Zlatko Ciganj (prošlogodišnji pobjednik) prekinuo je 
maraton u 03:00, no to nije omelo sudionike u druženju 
u Domu na Rušnjaku oko vatre. Domaćin, Korado 
Korlević održao je predavanje o projektu astrometrije 
malih tijela Sunčevog sustava Zvjezdarnice Višnjan, koji 
daje izvrsne rezultate. Organiziran je posjet novoj kupoli 
u koju će biti smješten metarski teleskop, a u noći sa sub- 
ote na nedjelju prikazan je rad na sadašnjem 40-cen- 
timetarskom teleskopu. 

Maraton je izvrsna prilika da se okupe astronomi 
amateri i predstavnici amaterskih astronomskih dru- 
štava, kako iz Hrvatske, tako i iz susjedne nam Slovenije. 
Na stranicama Zvjezdarnice Višnjan (wwwastro.hr) 
možete naći dodatne informacije o maratonu i ostalim 
aktivnostima Višnjanskih astronoma. Damir Hržina 


Još jedna školska 
sunčana ura 


U više navrata u časopisu “Čovjek i svemir" objav- 
ljivali smo razne priloge koje su nam slali pojedinci i 
školske astronomske grupe. Nekoliko školskih astro- 
nomskih grupa poslalo nam je i fotografije koje pri- 
kazuju sunčane ure na zidu njihove škole, koje su sami 
načinili. Sjećamo se osnovne škole u Španskom u Za- 
grebu, pa osnovne škole P Preradovića u Virovitici, 
osnovne škole K. Š. Gjalskoga u Zagrebu i druge. Sada 
su nam se javili učenici, grupa mladih astronoma 0s- 
novne škole “Turnić", koji su sa svojom voditeljicom, 
profesoricom Ljerkom Herceg, a u okviru lanjske dje- 
latnosti, načinili sunčanu uru. Ona se nalazi na jugois- 
točnom zidu škole, pa je vremenska skala prilagođena 
tom položaju zida. 

Zadovoljni su svojim radom i sami pišu ovako: 
“Sunčana ura krasi pročelje zgrade osnovne škole 
Turnić. Ovom urom istakli smo primorsko, sunčano 
podneblje našeg užeg zavičaja i ostavili ovom gradu, 
koliko znamo, za sad jedinu takvu uru. Time smo tra- 
jno obilježili svoje djelovanje i korisno primijenili svoje 
znanje“. 


Gustav Kren 


Naše nebo 


Proljetno nebo 


Gustav _Kren 


Naša zvijezda i njen planetski sustav smješteni su u jednoj od neizbrojivog mnoštva galak- 
tika, u danas vidljivom dijelu svemira. Svaka galaktika popularno se naziva zvjezdanim 
gradom, a naš zvjezdani grad ili Galaktiku nazivamo Kumovskom Slamom ili 
Mliječnom Stazom.Ona pripada grupi takozvanih spiralnih galaktika, koje su spljoštene 
is boka gledane nalik dvostrukom šeširu, meksikanskom sombreru, u slučaju kada bismo 
ih položili jedan naspram drugoga. Golim okom vidljivo je na nebeskom svodu samo 
nekoliko tisuća zvijezda od nekoliko stotina milijardi zvijezda koje čine Galaktiku, a koje 
su se stopile u sjajni trag što se proteže cijelim nebom. Kada Sunce, jedna od toga golemog 
mnoštva zvijezda, nama najbliža, najtoplija i najvažnija, zađe za obzor, možemo vidjeti 
taj sjajni trag preko nebeskog svoda. 


Izgled neba sredinom travnja oko 22 | “Brod Argo". Lik Velikog zimskog šestero- 


sata (21 sat po SEV-u) kuta sada je nisko nad zapadnim obzo- 
Crteži prikazuju izgled neba gledan iz | rom. 
naših krajeva sredinom travnja oko 22 sa- Visoko nad istočnim obzorom nalazi se 


ta po važećem službenom vremenu. Sje- | Arktur u Volaru (Bootes), dok u pravcu ju- 
verna strana vidljive nebeske polusfere ot- 
kriva izgled neba omeđen od istoka preko 
sjevera do točke zapada uzduž obzora i od 
istoka preko zenita do zapada. Južnu polo- 
vicu nebeske polusfere omeđuje obzor od 
istoka preko juga do zapada i već spome- 
nuti vertikal od istoka preko zenita do toč- 
ke zapada. 

Sjajni trag Mliječne Staze uzdiže se iz 
sjevernog dijela obzora, prelazi sjeveroza- 
padnim dijelom i spušta prema obzoru u 
pravcu jugozapada. Jednakim redom 
smjestila su se sljedeća zviježđa: Labud i 
Lira uz sjeveroistočni obzor, malo višlje je 
Cefej, pa Kasiopeja, a potom slijede Perzej, ] s 
Kočijaš, Bik, Blizanci, Orion i Mali Pas, te | Zviježđe Lav vidljivo je u proljeće na južnom nebu. Obiluje galaktika- 
Veliki Pas sa sjajnim Siriusom i uz sam ob- | ma, među kojima se ističu M65 i M66 (obje oko devete magnitude) 
zor neka od zviježđa koja predstavljaju lijepo vidljive većim dvogledom (npr.16x80 ili sličnim). 


Naše nebo 


ga, u kulminaciji, nalazimo Regula u zvi- 
ježđu Lava. Nad jugoistočnim obzorom 
blista plavkasta Spika, zvijezda koja u na- 
šem narodu nosi ime Klas (pšenice). Zvi- 
jezde koje tvore najdulje nebesko zviježđe, 
Morsku Zmiju ili Hidru, vijugavo su se na- 
nizale uz južni obzor. Glavna zvijezda Alfa- 
rd sada je zapadno od meridijana. 

Vrlo blizu zenitu nalazi se znani nam lik 
Velikih Kola, koji pripada zviježđu Velikog 
Medvjeda. Sedam zvijezda koje tvore ovaj 
lik uglavnom su prividnog sjaja oko 2", što 
znači oko druge prividne zvjezdane veliči- 
ne ili magnitude. Samo zvijezda koja po- 
vezuje “kola“ s njegovim “rudom"“, slabi- 
jeg je prividnog sjaja od oko 3". To je 
(delta) ili Megrez. Dvije zvijezde koje ko- 
ristimo za pronalaženje Sjevernjače, sjajne 
zvijezde koja se na nebeskom svodu nalazi 
prividno blizu sjevernog nebeskog pola, 
zovu se (a) Dubhe i (B) Merak. Povežemo 
li ih zamišljenim pravcem koji produžimo 
preko Dubhe za pet prividnih udaljenosti 
Dubhe-Merak, eto nam Sjevernjače. Čet- 
vrta zvijezda u “kolima“ je (y) Phekda. Od 
Megreza prema vrhu ruda zvijezde nose 
nazive: (€) Alioth, (C) Mizar i (m) Benet- 
nash. 


Izgled neba sredinom svibnja oko 22 
sata (21 sat po SEV-u) 

Mjesec dana kasnije izgled neba već je 
primjetno izmijenjen. Lik Velikih Kola do- 
segao je gornju kulminaciju, dok sjajne 
zvijezde u Volaru i Lavu, Arktur i Regul, 
kao da svojim sjajevima pokušavaju odr- 
žati ravnotežu istočnog i zapadnog dijela 
vidljive južne nebeske polusfere. I dok se 
Spika u Djevici primiče meridijanu, nad 
jugoistočnim obzorom “izranja“ crveni div 
Antares. Od Velikog zimskog šesterokuta 
još vidimo tri istočna vrha ili Kapelu, Po- 
luksa (i Kastora) i Prociona. Na sjeverois- 
toku jasno se prepoznaju Labud i Lira s 
Denebom i blistavom Vegom. 


Izgled neba sredinom lipnja oko 22 
sata (21 sat po SEV-u) 

Sredinom mjeseca u kojem počinje ljeto, 
s neba su “nestala“ neka dobro znana zvi- 
ježđa. No, zato su tu sada ona koja done- 
davno nismo mogli vidjeti. Od pravca sje- 
veroistoka to su: Gušterica, Dupin, Orao, 
Glava i Tijelo Zmije, Zmijonosac, Strijelac, 
Škorpion i Vaga. Sjajna zvijezda Arktur je 
u meridijanu i kulminira, dok se Regul 
spušta prema zapadnom obzoru, jer će 
uskoro Sunce ući u zviježđe Lava, u kojem 
on dominira kao glavna (a. - alfa) i naj- 
sjajnija zvijezda. Sjajni trag Mliječne Staze 
kao da se “prebacio" sa zapadnog nad is- 
točni dio obzora. Sada se proteže od obzo- 
ra u pravcu sjever-sjeverozapad, preko 
istočnog obzora do obzora u pravcu jugo- 
istoka. Jednakim redom nižu se zviježđa: 
Perzej uz sam sjeverni obzor, Kasiopeja, 
Cefej, Labud, Lira, Orao, Zmija, Zmijo- 
nosac, Strijelac i Škorpion. 


Zanimljivosti našeg proljetnog neba 
Još od prvih zimskih dana, na večernjem 
nebu blistaju zvijezde koje tvore lik mito- 
loškog junaka i lovca Oriona. Okružen Ve- 
likim i Malim Psom, Orion i ova dva ma- 
nja zviježđa dominantno vladaju južnim 
dijelom obzora. Uz Siriusa u Velikom Psu i 
Prociona u Malom Psu, tu je i crvenkasti 
Betelgeuse (Betelgez). Crveni superdiv Be- 
telgeuse ili alfa Oriona jedna je od naj- 
većih poznatih zvijezda, čija je udaljenost, 
ali i njen stvarni ili apsolutni sjaj dovoljno 
velik da je jasno vidimo na našem nebu. 
Promjerom je oko četiri stotine puta veća 
zvijezda od Sunca. Ona je znana i kao di- 
vovska zvijezda koja mijenja sjaj uslijed 
pulsiranja, odnosno mijenjanja volumena. 
Povećanjem volumena, povećava joj se i 
površina, pa intenzitet elektromagnetskog 
zračenja i u vidljivom dijelu spektra posta- 
je veći, te nam zvijezda izgleda sjajnija ne- 
go dok su joj volumen, pa stoga i površina, 
manji. Pripada skupini takozvanih dugo- 

periodičkih promjenljivih zvijezda, jer sjaj 
mijenja u rasponu od oko 2110 dana. Uda- 
ljenost Betelgeusea određena je na oko 
1400 s.g. Prividni sjaj kreće mu se oko 0,5" 
dok je apsolutni sjaj 7,2" i spektralnog ra- 
zreda ili tipa M2. 

Dok je Betelgeuse crveni superdiv, druga 
zvijezda u Orionu, beta Oriona, Rigel, bi- 
jeli je superdiv. Rigel je vrlo sjajna zvijezda, 
čiji stvarni (apsolutni) sjaj nadmašuje 
apsolutni sjaj Sunca čak oko šezdeset 
tisuća (60.000) puta. Blista s udaljenosti 
otprilike kao i Betelgeuse, spektralnog je 
tipa B8, prividni sjaj 0,127, dok je apsolut- 
ni sjaj 8,1". 

Od Oriona, pa na oko pola puta do zeni- 
ta, tj. najviše točke nad našim glavama, 
nalazi se slobodnom ili golom oku upadlji- 
va zvjezdana hrpica. To je M45 ili Vlašići 
(Plejade). Golim okom vidi se šest do 
sedam zvijezda ovoga otvorenog skupa 
(jata), u malom dogledu nekoliko deseta- 
ka, a zapravo ih ima znatno više. Nalazi se 
na oko 400 s.g., u najbližem susjedstvu 
našem Suncu. 

Jugoistočno od zenita i golim okom se 
nazire sitna svjetla mrlja. To je sjajno sre- 
dište, jezgra, nama najbliže spiralne galak- 
tike M31, koju vidimo u zviježđu Andro- 


mede. Svjetlost koja stiže do naših očiju, 
putovala je sa zvijezda ove galaktike oko 
2,2 milijuna godina. U međugalaktičkom 
prostoru, gdje se udaljenosti mjere deseci- 
ma i stotinama milijuna svjetlosnih godi- 
na, M31 predstavlja “najbliže susjedstvo“ 
našoj galaktici, Mliječnoj Stazi. 


Položaji planeta od travnja do lipnja 
2000. godine 

Merkur, Suncu najbliži planet, najbrže 
se kreće i mijenja nebeske položaje. U gor- 
njoj konjunkciji je u utorak 9. svibnja. U 
donjoj konjunkciji, između Zemlje i Sun- 
ca, nalazi se u četvrtak 6. srpnja. U istoč- 
noj elongaciji je u petak 9. lipnja (24“E), a 
u zapadnoj elongaciji u četvrtak 27. srpnja 
(20%W). U konjunkciji s Venerom je u pe- 
tak 28. travnja. U “Bolidu“, u Malom as- 
tronomskom godišnjaku za 2000. godinu, 
navedene su i konjunkcije s ostalim plane- 
tima Sunčevog sustava u rubrici “Astro- 
nomske pojave“. 

Venera je od kraja ožujka u zviježđu Ri- 
ba, a početkom svibnja se nalazi u zviježđu 
Ovna. Pred kraj svibnja prelazi u zviježđe 
Bika, gdje ostaje do sredine lipnja, kada 
prelazi u zviježđe Blizanaca. Sredinom pr- 
ve polovice srpnja već je u Raku, a zatim u 

Lavu. Iza Sunca, u gornjoj konjunkciji, na- 
lazi se u nedjelju 11. lipnja. 

Mars je tijekom ovoga razdoblja u nepo- 
voljnom položaju za opažanja. U zviježđu 
Bika nalazi se od početka travnja. Zalazi 
kratko vrijeme nakon zalaska Sunca. U 
konjunkciji s Jupiterom je u četvrtak 6. 


prikaz  travanjske višestruke  konjunkcije 


Umjetnički 
Jupitera, Marsa, Saturna i Mjeseca. Crtež: D.Hržina 

travnja, sa Saturnom u nedjelju 16. travn- 
ja, a s Merkurom u petak 19. svibnja. U 
oba slučaja Mars je sjeverno (1*N i oko 
2*N). 

Jupiter se u ovo doba kreće zviježđem 
Riba, a zatim prelazi u zviježđe Ovna, u 
kojem je do pred kraj svibnja kada se već 
nalazi u zviježđu Bika. Konjunkcije Jupi- 
tera s Marsom su u četvrtak 6. travnja i u 
srijedu 31. svibnja. Jupiter početkom trav- 
nja zalazi u 20 sati i 40 minuta po SEV-u, 
odnosno sat kasnije po službenom vre- 
menu. Početkom svibnja zalazi petnaestak 
minuta nakon Sunca te ga više nije mogu- 
će vidjeti. U ponedjeljak 8. svibnja nalazi 
se iza Sunca, u konjunkciji sa Suncem. Na 
jutarnjem nebu pojavljuje se sredinom 
prve polovice lipnja, kratko vrijeme prije 
izlaska Sunca. 

Saturn se kreće zviježđem Ovna, a kra- 
jem svibnja ulazi u zviježđe Bika. U srijedu 
12. srpnja počinje se kretati retrogradno, 
sve do kraja godine. U konjunkciji sa Sun- 
cem je u srijedu 10. svibnja, s Jupiterom u 
srijedu 31. svibnja, a s Marsom u nedjelju 

16. travnja. Prvoga dana svibnja izlazi u 5 
sati i 16 minuta, a zalazi u 19 sati i 34 
minute. 

Uran se kreće zviježđem Jarca, a od 25. 
svibnja retrogradno. Sredinom travnja 
izlazi oko dva i pol sata nakon ponoći, a 
sredinom svibnja pola sata nakon ponoći. 
Detaljnije o ovom i drugim planetima, vid- 
jeti u Malom astronomskom godišnjaku 
Bolid za 2000. godinu. 

Neptun se kreće zviježđem Jarca. Re- 
trogradno se kreće od 8. svibnja. Prigodom 
traganja za Neptunom, uz teleskop nam je 
potreban godišnjak s koordinatama plane- 
ta (rektascenzija i deklinacija), a unoše- 

njem koordinata u nebesku kartu ili još 
bolje nebeski atlas, traganje će biti olak- 
šano. Danas je traganje za svim nebeskim 
objektima omogućeno kompjutorskim 
programima, gdje je dovoljno znati samo 
kako pritiskati tipke na tastaturi i eto 
odmah svih podataka o traženom. 
Pluton je vrlo maleni planet na “per- 
iferiji" Sunčeva sustava. Možemo ga vid- 
jeti tek većim astronomskim teleskopom 
ili fotografski. Zbog izduženosti staze, 
sada se nalazi bliže Suncu nego Neptun, a 
kreće se zviježđem Zmijonosca. Retrograd- 
no se počinje gibati 16. ožujka, dok je u 
opoziciji sa Suncem u četvrtak 1. lipnja. 


Ljeto počinje u ponedjeljak 21. lipnja u 
02 sata i 49 minuta. Meteorski roj Eta 


Akvarida ima maksimum 4. svibnja. 


Obavijesti e Nagradni natječaj 


ASTRONOMSKA LJETNA ŠKOLA 


Prvić Luka, 20-30. srpnja 2000. 

XXXI. Astronomska ljetna škola održat će se 
od 20. do 30. srpnja 2000. u Prvić Luci na otoku 
Prviću pokraj Šibenika. Glavni organizatori škole 
su Savez amaterskih astronomskih društava Hr- 
vatske, Hrvatsko astronomsko društvo i Minis- 


tarstvo prosvjete i športa Republike Hrvatske. 
Program škole odvijat će se pod vodstvom naših 
najboljih stručnjaka iz područja astronomije i 
astrofizike. 


Podrobnije informacije o školi i uvjetima sud- 
jelovanja mogu se dobiti na Zvjezdarnici ZAS-a, 
telefon 01/485-1355, 
e-mail: zvjezdarnica(Wzg.tel.hr 


Slika na naslovnoj stranici 

Jedan od najpoznatijih svjetskih radio tele- 
skopa, Jodrell Bank (Lovellov teleskop). Re- 
flektor antene ima promjer od 76 metara, a 
koristi se i u programima VLBI (Very Long 
Baseline Interferometry - Interferometrija 
vrlo dugih baza, vidi članak) 


Slika na drugoj stranici omota 
Svemirski teleskop Hubble već deset godina 
obogaćuje znanost podacima o svemirskim 
objektima. Postavljen u orbiti, izvan atmos- 
ferskog omotača, predstavlja idealan recep- 
tor zračenja kako najdaljih svemirskih tvore- 
vina, tako i relativno blizih tijela Sunčevog 
sustava. 


Slika na predzadnjoj stranici 

Pasažni instrument Askania (promjer objek- 
tiva 90 mm) bio je u sastavu instrumentari- 
ja astronomskog paviljona u Maksimiru. Da- 
nas je izložak tehničkog muzeja u Zagrebu 


Slika na zadnjoj stranici 

Fotografija prikazuje središnji dio lijepe spi- 
ralne galaktike Messier 83 (NGC 5236). 
Snimljena je instrumentom FORS1 (Fokalni 
reduktor i spektrograf) postavljenim na 
prvom teleskopu iz serije VLT (Very Large 
Telescope) - ANTU na opservatoriju Paranal, 
ESO (Europska južna zvjezdarnica). 
ESO(VLT ANTU + FORS1) 


NAGRADNI NATJEČAJ 


Odgovori na pitanja iz br. 2, 1999/2000. 


1. U atmosferi Zemlje postoji ozonski sloj 

a) Kakvog je kemijskog sastava? Alotropska mod- 
ifikacija kisika sa tri atoma u molekuli 

b) Od čega nas štiti? Od ultraljubičastog sunče- 
vog zračenja 

2. Koliki fizički promjer ima najveći radio teleskop 
na svijetu i gdje se on nalazi ? 

305 metara, Arecibo, Puerto Rico 

3. Na jednom prirodnom satelitu u Sunčevom sus- 
tavu zabilježena je vulkanska aktivnost. 

a) Kako se zove taj satelit ? Io 

b) Kojem matičnom planetu pripada ? Jupiter 


Rezultati nagradnog natječaja iz broja 2, 
1999/2000. 


1. nagrada: DJEČJA KARTA SUNČEVOG SUSTA- 
VA, Dubravko Kos, Kopernikova 26, 10010 Zagreb 
2. nagrada: knjiga POGLED U SVEMIRSKI 
OCEAN, Maja Markulić, Šibenska 9, 23000 Zadar 
3. nagrada: DVOGODIŠNJA PRETPLATA NA 
“ČOVJEK I SVEMIR“, Hrvoje Došen, Franjevačka 
11b, 43000 Bjelovar 

4. nagrada: GODIŠNJA PRETPLATA NA “ČOVJEK 
I SVEMIR“, Luka Deak, Turanovac 267, 33406 
Lukač 


NOVI NAGRADNI NATJEČAJ 


1. Kako se zove grana astronomije koja se bavi 
određivanjem položaja nebeskih objekata ? 

2. Kako se zove ustroj od dva ili više radio teleskopa 
kojima se kombiniraju signali, da bi se simulirao je- 
dan veliki teleskop ? 

3. Koji je najveći optički teleskop postavljen u orbiti 
oko Zemlje i koliko dugo je već u upotrebi ? 


1. nagrada: Astronomski program na CD-u, “SPACE“ 
2. nagrada: knjiga OPĆA ASTRONOMIJA, autor: 
dr.Drago Roša 

3. nagrada: DVOGODIŠNJA PRETPLATA NA “ČOV- 
JEK I SVEMIR“ 

4. nagrada: GODIŠNJA PRETPLATA NA “ČOVJEK I 
SVEMIR“ 


Odgovori se šalju na POŠTANSKOJ DOPISNICI 
na adresu: Zvjezdarnica, Opatička 22, 10001 
Zagreb. 


